Vesti online / Slobodno Vreme / Auto-moto / Teslin Model Y u proizvodnji od 2020.\nMask nije naznačio gde bi Model Y trebalo da se proizvodi, ali to sigurno neće biti u fabrici u Frimontu jer nema slobodnih kapaciteta.\nDirektor Tesle je takođe demantovao tvrdnje Rojtersa od 11. aprila da će proizvodnja Modela Y početi u novembru 2019. u Kaliforniji.\n- Nećemo početi sa proizvodnjom Modela Y sledeće godine. Mislim da je najpribližniji trenutak 24 meseca od sada, početkom 2020 - rekao je Tesla tokom jednog telefonskog poziva.\nOn je tom prilikom otkrio da je Tesla pravila 2.270 Modela 3 nedeljno prošlog meseca, što je daleko od neophodnog limita od 5.000 jedinica kako bi kompanija imala pozitivan tok gotovine.\nDo kraja prvog kvartala ove godine Tesla je imao više od 450.000 rezervacijza za Model 3, koji sporo izlazi sa proizvodnih traka.


Elektronski ured Archives - IT SYSTEMS\n30 Decembra, 2015 admin Nema komentara\nSoftver Elektronski protokol\nIT Systems je za potrebe JU Služba za zapošljavanje Kantona Sarajevo razvio i implementirao novi softver Elektronski protokol. Softver će se koristi za potpuno elektronsko vođenje predmeta, prijem i kolanje ulaznih i izlaznih dokumenata unutar Službe, kao i za vođenje elektronskih knjiga protokola. Read more\nElektronski ured, Novosti\n30 Januara, 2014 admin Nema komentara\nPotpisan ugovor sa firmom PennyPlus d.o.o. o implementaciji DMS sistema\nIT Systems je potpisao ugovor sa firmom PennyPlus d.o.o. o implementaciji savremenog aplikativnog softverskog rješenja “ProMan” – za upravljanje poslovnom dokumentacijom. Read more\nDokument menadžment sistem, Elektronski ured, Novosti\n10 Novembra, 2010 admin Nema komentara\nUspješna implementacija aplikacije za Uredsko poslovanje i elektronski protokol u Federalnoj upravi za geodetske i imovinsko pravne poslove FBiH\nUspješna implementacija aplikacije za Uredsko poslovanje i elektronski protokol u Federalnoj upravi za geodetske i imovinsko pravne poslove FBiH.


Evropska komisija očekuje nastavak dijaloga Beograda i Prištine - Sputnjik Srbija\n04:22 20 April 2021\nEvropska komisija očekuje nastavak dijaloga Beograda i Prištine\n19:43 23.03.2021 Preuzmite kraći link\nEvropska komisija pozdravila je danas formiranje nove Skupštine i Vlade u Prištini i izrazila očekivanje da će nova vlada odmah nastaviti dijalog sa Beogradom.\n„Očekujemo da će se nova vlada odmah uključiti u dijalog sa Beogradom koji podržava EU“, stoji u saopštenju Komsijie.\nEK je čestitala i Glauku Konjufci i Aljbinu Kurtiju na imenovanju za predsedavajućeg Skupštine i za premijera tzv Kosova, naglasivši da je sada ključno da Skupština izabere novog predsednika, prenosi „Kosovo onlajn“.\n„Radujemo se saradnji sa novim rukovodstvom i institucijama na unapređenju odnosa EU i Kosova. EU je spremna da nastavi da podržava Kosovo u suočavanju sa izazovima kovida 19 i unapređivanju reformi povezanih sa EU“, navode u Evropskoj komisiji.\ndijalog Beograda i Prištine, Evropska komisija


Raiffeisen Research – Analiza odluke NBS o referentnoj kamatnoj stopi - Raiffeisen banka a.d. Beograd\nIako je prema Bloomberg anketi tržište očekivalo da će referentna kamatna stopa ostati nepromenjena na nivou od 3% (samo jedan analitičar je očekivao smanjenje ove stope), Izvršni odbor Narodne banke Srbije (NBS) doneo je odluku da smanji stopu za 25 baznih poena na 2,75%. Ovo je prvo smanjenje od aprila 2018. godine kada je ova stopa smanjena za 50 baznih poena na 3%. Niska i stabilna inflacija, kao i namera da se podstakne privredni rast ključni su razlozi donošenja odluke, kada su u pitanju domaći faktori. Pored toga, najave ubrzanog smanjenja kamatne stope FED-a, kao i iznenadna promena pravca ECB-a u smislu mogućeg smanjenja depozitne stope (trenutno -0,40%) i ponovnog uvođenja kupovine obveznica (čije zvanične odluke tek očekujemo u narednim mesecima), dodatno su podstakle NBS u donošenju odluke da smanji ovu stopu.\nPored niske i stabilne inflacije, mišljenja smo da je NBS prilikom donošenja odluke, uzela u obzir usporavanje ekonomije evro-zone, naročito Nemačke kao ključnog spoljnotrgovinskog partnera, koje se već od 2018. godine odražava na usporavanje domaćeg izvoza i vrlo volatilan sentiment industrijske proizvodnje, koji su u oba slučaja nastavljeni i ove godine. Dalje, u ovom trenutku ne deluje da će doći do brzog oporavka ekonomije evro-zone čije usporavanje je dobrim delom rezultat usporavanja izvozne tražnje NR Kine koja je drugi najveći spoljnotrgovinski partner EU, što će se odraziti i na domaću ekomomiju. Međutim sa druge strane, kapitalne investicije koje su u toku, imaće pozitivan efekat i mogu delomično ublažiti gore pomenute efekte na BDP. Stabilna i niska inflacija, stabilan devizni kurs (delimično i usled deviznih intervencija), visoke devizne rezerve i poboljšana fiskalna racija svakako su garant makro-ekonomske stabilnosti i podržavaju današnje smanjenje referentne kamatne stope.\nNaredna sednica na kojoj će biti doneta odluka o referentnoj kamatnoj stopi održaće se 8. avgusta.


Posebno je istaknuta tema uspostavljanja Zelenih koridora na drumskom graničnom prelazu Kalotina-Gradina, u cilju prevazilaženja čekanja na granicama koje, kako resorni ministri ocenjuju - izuzetno negativno utiču ne samo na saobraćaj i transport, već i na povezanost i unapređenje odnosa dveju zemalja. Momirović i Aleksijev su naglasili da je tema poboljšanja kapaciteta graničnih prelaza kako železničkog tako i putnog prelaza između Srbije i Bugarske od najvišeg značaja za obostrani razvoj.\n- Mi ulažemo, gradimo i projektujemo više od 1200 kilometara auto-puteva i brzih saobraćajnica, ali kada dođemo do granica susretnemo se s ovim što ste svi imali priliku da vidite: kilometarske kolone pre svega kamionskog saobraćaja. To je nešto što uništava našu ekonomiju, značajno povećava troškove našeg proizvoda i to je ono što pogađa i našu ekonomiju podjednako kao Bugarsku - izjavio je Momirović.\nKRUPANJ SE NE VRAĆA U PROŠLOST: Ministar Momirović prisustvovao otvaranju radova na izgradnji nove kanalizacione mreže\n16. 11. 2021. u 12:01\n- Bugarska je počela sa rekonstrukcijom pruge od Sofije prema granici sa Srbijom i lično sam insistirao da to bude prioritet kada je u pitanju razvoj infrastrukture. Paralelno s razvojem železničke mreže u Bugarskoj ka pravcu Srbije, gradi se i auto-put Evropa od Sofije do graničnog prelaza Kalotina - rekao je Aleksijev.\n- Važna tema razgovora bila je železnica i njena modernizacija. Kao što znamo podrška za železnicu i modernizaciju te mreže je apsolutno neophodna za ovaj deo Evrope. Ono što radi Srbija u modernizaciji svoje železnice biće od izuzetne važnosti i za Bugarsku - rekao je Zakonjšek.\nBONUS VIDEO - NOVOSTI NA MESTU EKSPLOZIJE: Izjave spasilačke ekipe\nBugarska Tomislav Momirović rekonstrukcija pruge Hristo Aleksijev\nPREDSEDNICA Vlade Srbije Ana Brnabić obišla je u ponedeljak radove na obnovi Ovčar Banje, ali i celog područja Ovčarsko-kablarske klisure, koja je proglašena za predeo izuzetnih odlika.\nCENA gasa u Evropi nastavila je uspon na današnjem trgovanju napredujući sa jutrošnjeg nivoa od 1.146 dolara na preko 1.170 dolara za hiljadu kubnih metara, prvi put od 17. novembra, izveštava Tas s pozivajući se na podatke sa londonske ICE berze.


Druga generacija nasledila trećinu porodičnih firmi u Srbiji - Nira Press\nPočetna » Druga generacija nasledila trećinu porodičnih firmi u Srbiji\nPred porodičnim kompanijama u Srbiji, kao i u Evropi, predstoje veliki izazovi generacijske tranzicije, odnosno rešavanje pitanja upravljanja firmom.\nDok je u Srbiji čak 70 odsto firmi u “rukama” prvog vlasnika, u evropskim porodičnim firmama prva generacija upravlja samo u trećini kompanija, pokazuju rezultati istraživanja KPMG, jedne od najvećih revizorskih kuća na svetu, koje je sprovedene u 23 evropske države u saradnji sa Zajednicom evropskih poslovnih preduzeća.\nDruga generacija nasledila je trećinu srpskih firmi, a treća generacija je na čelu samo 2,4 odsto preduzeća. Situacija u Evropi je drugačija: druga ili treća generacija vlasnika vodi skoro polovinu kompanija, a 18 odsto ima na čelu četvrtu generaciju vlasnika.\nPrema rezultatima istraživanja KPMG većina porodičnih firmi (85 odsto) se slaže da su eksterni rukovodioci potrebni za uspeh preduzeća, međutim još uvek nisu spremni da se odreknu interne kontrole nad poslovanjem. Uzimajući u obzir razlike u političkom i ekonomskom ambijentu, kao i istorijskim prilikama, ne začuđuje što su porodične firme u Evropi dugovečnije nego naša porodična preduzeća. Za razliku od Srbije gde najveći broj porodičnih firmi posluje manje od 20 godina, a čak trećina manje od decenije, polovina evropskih kompanija u vlasništvu porodica posluje više od 50 godina, a trećina je na tržištu od 20 do 50 godina. U Evropi u kategoriju porodičnih preduzeća spadaju i kompanije koje imaju više od 1000 zaposlenih i godišnje prihode veće od 200 miliona evra. Takvih kompanija je oko 18 odsto.\nIzmeđu 250 i 1000 radnika ima 17 odsto porodičnih preduzeća u Evropi, a manje od 50 radnika ima samo četvrtina porodičnih evropskih firmi.\nIstraživanje KPMG je pokazalo da porodična preduzeća sve više posluju na međunarodnim tržištima i da taj broj neprestano raste poslednjih godina. Samo pre četiri godine van nacionalnih granica je poslovalo 60 odsto porodičnih firmi, a taj broj je u 2016. porastao za 16 odsto.\nIstraživanje KPMG je urađeno na uzorku od 1000 kompanija od 1. maja do 30. juna prošle godine.


Premijer Ružnić traži da BiH uvede kvotu koliko migranata može zbrinuti – Cazin.BA\nPremijer Ružnić traži da BiH uvede kvotu koliko migranata može zbrinuti\nZa adekvatan odgovor na migrantsku situaciju potrebna je mnogo bolja koordinacija svih nivoa vlasti i međunarodnih organizacija u BiH, kazao je na današnjoj redovnoj sesiji Asocijacije nezavisnih intelektualaca Krug 99 premijer USK-a Mustafa Ružnić.\nS druge strane, problem predstavlja, upozorava Ružnić, nedovoljna kontrola državne granice, a posebno one istočne, kao i činjenica da su migranti neravnomjerno raspoređeni unutar cijele Bosne i Hercegovine, naglašavajući da teret tog pitanja ne može nositi samo Krajina.\nNapominje da je osnovni zahtjev prema Vijeću ministara Bosne i Hercegovine uspostavljanje upravo te koordinacije i osiguranje ravnomjernog raspoređivanja prihvatnih centara, ali smatra da se moraju zatvoriti prijelazi na granici kojima dolaze migranti u Bosnu i Hercegovinu.\nPotrebno je, kaže, uspostaviti transparentne procedure toka novca koji za migracije ulazi u Bosnu i Hercegovinu te odrediti nadležnu instituciju, iznoseći pri tom podatak da je do sada za Bosnu i Hercegovinu izdvojen 91 milion eura, no potrebno je donijeti i operativni plan za upravljanje migracijama i na taj način pokazati da postoji država.\nTakođer od Predsjedništva Bosne i Hercegovine zatražio je da donese kvotu koliko to Bosna i Hercegovina migranata može zbrinuti, što su uradile i druge države, podsjećajući da 7.000 migranata koliko ih je trenutno u Bosni i Hercegovini po važećim zakonima, svi trebaju biti deportirani i to je posao za Službu za poslove sa strancima.\n“Tada smo zacrtali cilj i kazali da moramo čuvati dostojanstvo i sigurnost naših građana i imovine, a potom dostojanstvo migranata na njihovom putu te krenuti u pravcu upravljanja migrantskom situacijom”, dodao je Ružnić.\nKazao je da je ponosan što se Unsko-sanski kanton sa skromnim finansijskim mogućnostima ipak samostalno izborio te formirao nekoliko prihvatnih centara i smjestio migrante, pružili im pomoć te osigurali obrazovanje za djecu koja pohađaju četiri škole u USK-a.\nPredsjednik Asocijacije Krug 99 Adil Kulenović smatra da bi trebalo dati nedvojbenu podršku vlastima USK-a, nakon dugogodišnjeg iscrpljivanja resursa u Krajini i složenih sigurnosnih situacija, da se to pitanje, koje je državno pitanje, riješi na adekvatan način.\nkrajina krug 99 migrantska kriza mustafa ruznic\nNjemački poslanik se izvinio nakon što je čestitao Dan Republike Srpske, uplatit će i novac za Srebrenicu!\nSebija Izetbegović najavljuje početak vakcinacije: Sve je pripremljeno, ako treba radit ćemo i 48 sati\n10 Januara, 2021 u 1:24 pm


Država sada hapsi, a posle će morati da plaća odštete - NOVA portal\nDržava sada hapsi, a posle će morati da plaća odštete\nHronika Autor:Tanja Milovanović02. Apr. 202013:20 > 16:49\nU trenutku kada država bude morala da usmeri sva svoja sredstva i resurse na rešavanje posledica koja će nesumnjivo za sobom ostaviti aktuelna epidemija koronavirusa, znatan deo njih mogao bi da bude utrošen na isplaćivanje odštete građanima, koji su, prema mišljenju pravnika, nepravedno hapšeni i smeštani u pritvore, zbog navodnog kršenja mera o samoizolaciji. Jedan u nizu primera ove “pravne zablude” jeste slučaj Jovane Popović (24), autorke antirežimske pesme “Bagra” koja je zbog kršenja ove mere, za koju tvrdi da joj nije bila ni izrečena, sprovedena direktno u zatvor.\nDa se ovakve stvari ne smeju dešavati u jednoj pravnoj državi ističe i advokat Borivoje Borović, koji u razgovoru za naš portal navodi da sva lica koja su nepravedno pritvorena mogu zbog ovoga da tuže državu i naplete “debelu” odštetu.\n“Svi ti ljudi mogu da tuže državu, jer su zbog neosnovanog lišenja slobode pretrpeli veliku štetu, bila ona materijalna ili ne. Materijalna ukoliko su negde radili, pa usled pritvaranja, recimo, izgubili posao. Nematerijalna ukoliko im je usled ovakve odluke nanešena duševna bol zbog nepravde, straha ili zabrinutosti. U svakom slučaju, da bi postojala neka pravna sigurnost nečega, mora postojati i pisani trag o tome, čega ovde nema. Jer ako je usmeno, onda bi tu dolazilo do velikih zloupotreba. Recimo, razne službene beleške mogle bi se interpretirati na svakakve načine, a to nikako ne bi bilo dobro”, ističe advokat.\nBorović navodi i da smo u prošlosti imali još nekoliko situacija identičnih ovoj, pa je država te stvari naknadno morala da “ispravlja”.\n“Za vreme akcije “Sablja” imali smo takođe specifičnu situaciju. Naime, sva lica koja su tada hapšena nisu imala prava na advokate, jer je Vlada donela uredbu po kojoj je suspendovala prava okrivljenima da imaju branioce. Usled toga, dešavalo se da su ljudi priznavali najteža ubistva i bili procesuirani zbog toga. E, onda je dolazilo do toga da su nakon svega pokretali inicijative pred Ustavnim sudom, koji je doneo odluku da se uredbom Vlade ne može suspendovati Ustav, a on kaže da je pravo na odbranu obavezno”, priča Borović.\nKako navodi, ljudi su zbog ovog “kršenja Ustava” imali velike koristi.\n“Sve izjave koje su tada okrivljeni davali bez advokata izdvojene su iz spisa predmeta, pa je oslobođen veliki broj ljudi koji su za vreme “Sablje” priznali razna ubistva. To se dešavalo upravo zbog ovog procesnog nedostatka i povrede Ustava. Situacije jesu drugačije, ali je činjenica da ne može bilo kakvo vanredno stanje da suspenduju prava koja okrivljeni imaju po Ustavu. Odnosno, ona ne mogu da se suspenduju nekim merama”, izričit je Borović.\nSem Popovićeve koja je u više navrata dovođena u vezu i sa političkog pozadinom, jer u svojoj pesmi kritikuje aktuelnu vlast, jedan od primera nepravedno pritvorenih je i Nebojša (46) iz Kraljeva, koji je takođe uhapšen zbog mere koja mu, zapravo, nije izrečena.\nAdvokat i bivši sudija Vladimir Vučinić navodi da je bilo neophodno da ovim licima odluke o obaveznoj samoizolaciji budu uručene pismenim putem.\n“Nisam za to da se najrigoriznije mere, koje su donete, primenjuju u ovakvim situacijama i smatram da moraju biti i pisane. Svakako, građani ne smeju da budu apsolutno pasivni upravo da ne bi dolazilo do ovakvih stvari. Savesnost građana koji dolaze iz nekih ugroženih područja morala bi da bude na visokom nivou, odnosno trebalo bi da se prilikom ulaska u zemlju raspitaju o proceduri. Pre svega, zbog svog zdravlja, ali i ostalih građana”, kaže Vučinić.\nČeka se Vrhovni kasacioni sud\nPodsetimo, veliki broj građana Srbije, prilikom povratka iz inostranstva, našao se u pritvoru zbog kršenja mere samoizolacije koja im nije rečena. Povodom ovog problema oglasilo se Udruženje za zaštitu ustanovnosti i zakonitosti koje je pokrenulo peticiju pod nazivom “Sloboda za nepravedno pritvorene”. Pokretači od predsednika Vrhovnog kasacionog suda zahtevaju da zauzme stav o ovoj situaciji, u kojoj se, kako navode, radi o “apsolutnom kršenju Ustava i zakona”. Novinari našeg lista takođe su od suda zatražili odgovore na ova pitanja, ali do danas ih nismo dobili.\ndržavahronikaJovana Popovićkoronaviruskršenje mera samoizolacijenedužno pritvorenipritvorSrbijasud


Granični prelaz između SAD i Meksika\nVrhovni sud SAD potvrdio je plan administracije predsednika Donalda Trampa prema kojem migranti moraju da podnesu zahtev za azil u zemlji u koju prvo uđu pre nego što stignu do američke granice.\nOrganizacije za zaštitu ljudskih prava tvrde da ova direktiva znači da će na desetine hiljada ljudi koji stižu do južne granice SAD iz Centralne Amerike, često i pešice, biti isključeni iz procedura za dobijanje azila.\nTramp: Velika pobeda\nTo je druga presuda Vrhovnog suda u korist plana američkog predsednika kada je reč o migracijama. U julu je presudio da može da koristi 2,5 milijarde dolara iz fondova Pentagona za gradnju obećanog zida na južnoj granici.\nTramp je istakao da se "zid ubrzano gradi uprkos totalnoj opstrukciji demokrata u Kongresu i drugde".\nSmanjivanje broja migranata je jedna od ključnih tačaka Trampove politike i biće važan element u kampanji za predsedničke izbore 2020, podseća "Bi-Bi-Si" (BBC).\nTrampova administracija je obelodanila mere u julu ali ih je blokirao niži sud u San Francisku.\n'Ugroženi su životi hiljade porodica'\nNovi plan će sprečiti migrante, koji nisu poreklom iz Meksika, da preko ove zemlje uđu u SAD.\nTo se uglavnom odnosi na stanovnike centralnoameričkih država. Krajem avgusta na južnoj i zapadnoj granici SAD bilo je blokirano 811.016 ljudi: od toga skoro 590 hiljada iz Salvadora, Gvatemale i Hondurasa. Većina njih je stigla sa najmanje jednim članom porodice.\nOni uglavnom beže od nasilja i siromaštva i putuju na sever preko Meksika do granice SAD. Kada stignu, moraju da uspešno prođu intervju u kome treba da pokažu opravdanost razloga zbog kojh napuštaju matičnu zemlju, što većini pođe za rukom.\nMigranti na putu iz Meksika ka SAD (januar 2019)\nMeđutim, sada moraju da traže azil u zemlji kroz koju su prvo prošli. Američka Unija za građanske slobode, koja je pokušala da pravno ospori mere američke administracije, smatra da će to drastično smanjiti broj migranata koji ispunjavaju kriterijume za dobijanje azila.\n"Ova zabrana onemogućava odoborenje azila maltene bilo kome na južnoj granici, čak i u lukama preko kojih ulaze u SAD, osim za državljane Meksika," navodi ova organizacija.\nNjen potpredsednik Li (Lee) Gelerent opisuje zabranu kao "privremeni korak" izražavajući uverenje da će uspeti da je ospori u pravnom postupku.\n"Ugroženi su životi hiljada porodica," ističe Gelerent.\nUNHCR zabrinut zbog restrikcija u SAD oko azila\nSvi migranti čije zahteve odbije treća zemlja ili su žrtve trgovine ljudima i dalje mogu da se prijave za azil u SAD.\nPortparol američkog ministarstva pravde ističe da će odluka pomoći "u uspostavljanju reda u kriznoj situaciji na južnoj granici, uklanjanju pravnih praznina u našem imigracionom sistemu i odvraćanju od neozbiljnih i neutemeljenih zahteva".\nMeksiko ne želi da prima zahteve za azil\nOdlukom Vrhovnog suda je poništena dugo važeća konvencija po kojoj američke vlasti razmatraju zahteve za azil bez obzira kako su migranti stigli do granice.\nOd devet članova najviše pravosudne instance u SAD, liberalno orijentisane sudije Rut Bejder (Ruth Bader) Ginsburg i Sonja Sotomajer (Sonia Sotomayor) bili su protiv ove mere.\n"Opet je izvršna vlast usvojila meru kojom želi da promeni ustaljenu praksu kada je reč o izbeglicama koje traže utočište od progona", napisala je sutkinja Sotomajor.\nPut ka SAD je opasan jer su migranti iz Centralne Amerike meta kriminalnih grupa iz susednih zemalja.\nPostavlja se pitanje da li Meksiko i Gvatemala mogu da se izbore sa ogromnim rastom zahteva za azil.\n"Imao sam odličan telefonski razgovor (u sredu) sa Andresom Manuelom Lopezom Obradorom, predsednikom Meksika o bezbednosti na južnoj granici i raznim drugim pitanjima od zajedničkog interesa naših zemalja," napisao je Tramp na Tviteru.\nMeđutim, meksičke vlasti, koje nastoje da ograniče migracije, već su se usprotivile planu Trampove administracije.\nMinistar inostranih poslova Marselo Ebrard je ponovio početkom ove sedmice da Meksiko neće postati "treća zemlja" za tražioce azila na njihovom putu u SAD.


Razrešenje Gorana Ješića?\nby Denis Kolundžija 1/07/2014 | 9:55 0 Posted in Politika, Sednice\nUmesto da na nekoj od narednih sednica konstatuje njegovu ostavku, Skupština Vojvodina mogla bi sutra Gorana Ješića da razreši funkcije pokrajinskog sekretara za poljoprivredu, vodoprivredu i šumarstvo, kao i funkcije potpredsednika Pokrajinske vlade.\nViše poslanika Demokratske stranke potvrdilo je ovom blogu da će na sutrašnjoj sednici biti zatraženo proširenje dnevnog reda s predlogom za Ješićevim razrešenjem. Potvrdili su takođe da se o inicijativi predsednika Pokrajinske vlade Bojana Pajtića za razrešenjem člana svog kabineta juče razgovaralo na sastanku poslaničke grupe “Izbor za bolju Vojvodinu”.\nOdlazak Ješića iz Banovine odavno nije sporan – on je, naime, sâm još početkom maja najavio ostavku ukoliko Pajtić bude izabran za predsednika DS, te je tu odluku potvrdio odmah nakon Pajtićevog izbora – ali niko nije očekivao “ubrzavanje odlaska” na ovaj način. Ješić je na Izbornoj skupštini DS izabran za potpredsednika stranke.\nPoslanici DS, koji su tražili anonimnost, tvrde da iza razrešenja stoje isključivo politički razlozi, ukazujući na određene Ješićeve javne istupe u kojima je kritikovao politiku DS. Do zvaničnog obrazloženja koje će sutra biti ponuđeno poslanicima, Vojvođanska, međutim, nije uspela da dođe.\nJešić, koji se nalazi na godišnjem odmoru, iznenađen je ovakvim obrtom, tim pre jer, kako kaže, njegova ostavka i odlazak iz Vlade, nijednog trenutka nisu bili upitni.\n“Bio je dogovor da ostavku podnesem čim potpišem isplaćivanje novca svim preduzećima koja su učestvovala u nedavnoj odbrani od poplava u Sremu, a to bi trebalo da bude za desetak dana”, naveo je Ješić u izjavi za Vojvođansku.\nIzvor u Skupštini Vojvodine rekao je ovom blogu da je “inicijativu za Ješićevim razrešenjem uputio predsednik Pokrajinske vlade”, ali je pritom – ne slučajno, čini se – podsetio na to da je pre rasprave o tom predlogu potrebno da ona bude uvrštena u dnevni red.\nPo ovome, inicijativa se u Pisarnici Skupštine našla danas u prepodnevnim časovima. Na takav zaključak upućuje čl. 87 Poslovnika Skupštine AP Vojvodine:\n(…) Predlozi da se odluka ili drugi akt donese po hitnom postupku i predlozi koji se odnose na izbor, imenovanja, razrešenja i prestanak funkcije, dostavljaju se najkasnije 24 časa pre početka sednice Skupštine…\nDa li će predlog o razrešenju dobiti dovoljnu podršku poslanika da se o njoj i raspravlja, kao što predviđa čl. 52 Statuta AP Vojvodine, sagovornici Vojvođanske o tome, međutim, nisu imali precizan odgovor, ali su ipak upozorili na to da bi “odbijanje sigurno moglo da izazove još veće probleme u DS”. Prema istom članu Statuta, član Pokrajinske vlade biva razrešen te funkcije ako za to glasa najmanje 61 poslanik.\n(preuzeto sa kurir-info.rs)\nNezvanično se može čuti da će Ješićev resor u vd stanju voditi njegov zamenik, Branislav Knežević i to sve dok se (ako se…) DS, LSV, SVM i NDS ne dogovore o tome kako će izgledati rekonstruisana Pokrajinska vlada. Opet nezvanično, kao Ješićev naslednik pominje se Bojan Kostreš, zamenik predsednika LSV.\nKako god se okrene, Ješićev sekretarijat će u novoj podeli karata pripasti Ligi socijaldemokrata Vojvodine, i stoga se za sutrašnju, 33. sednicu može s dosta rezona reći da je uvod u rekonstrukciju Pokrajinske vlade.\nAko ništa drugo, Pajtićeva vlada će sutra sasvim sigurno prerpeti izmenu. Umesto Andora Delija, koji je zbog izbora za evroposlanika podneo ostavku, za novog pokrajinskog sekretara za obrazovanje, upravu i nacionalne manine-nacionalne zajednice biće izabran takođe kadar SVM Mihalj Njilaš, predsednik opštine Kanjiža. Ovo kadrovsko rešenje najavio je juče sam lider SVM Ištvan Pastor.


Konstituisana Skupština Srbije – TVSA.BA\nNaslovna/Vijesti/Svijet/Konstituisana Skupština Srbije\nSkupština Srbije potvrdila je danas mandate novim narodnim poslanicima, čime je konstituisan novi, 12. saziv Parlamenta.\nPotvrđeni su mandati svih 250 poslanika, koji su položili zakletvu: “Zaklinjem se da ću dužnost narodnog poslanika obavljati predano, pošteno, savesno i verno Ustavu, braniti ljudska i manjinska prava i građanske slobode i po najboljem znanju i umeću služiti građanima Srbije, istini i pravdi”.\nPrisutni poslanici su nosili zaštitne maske zbog koronavirusa, a u sali su bili odvojeni pleksiglasom.\nSkupština je za danas završila sa radom, a datum nastavka biće naknadno određen, kada bi trebalo da budu izabrani novi predsednik, potpredsednik, generalni sekretar i obrazovana radna tela.\nDemonstranti okupljeni ispred zgrade Parlamenta u jednom momentu su gađali Skupštinu jajima, kada su videli da poslanici izlaze iz nje, ali su vrata zdanja ubrzo zatvorena.\nNa današnji protest pozvao je lider pokreta “Dosta je bilo” Saša Radulović, a okupljeno je nekoliko desetina građana.\nRok za formiranje Vlade Srbije je 90 dana od dana konstituisanja Skupštine.Na redovnim parlamentarnim izborima 21. juna najviše poslaničkih mesta – 188, osvojila je lista “Aleksandar Vučić-Za našu decu”.\nSocijalisti imaju 32 poslanika, a prvi put mandate je osvojio SPAS Aleksandra Šapića koji će imati 11 poslanika.


Nova imena u Vladi - Studio B\nNova imena u Vladi\nNova imena u Vladi Studio B\nPokrajinski 2016Politika 08. 08. 2016. 16:28:35\nUkoliko je parlament izglasa, buduća Vlada Srbije imaće osam novih ministara. Predlog mandatara Aleksandra Vučića obuhvata 19 imena, od kojih će troje biti ministri bez portfelja.\nPrema rečima mandatara Aleksandra Vučića nova ministarka državne uprave i lokalne samouprave trebalo bi da bude Ana Brnabić iz NALED-a, ministar privredeGoran Knežević, pravde Nela Kuburović, prosvete Mladen Šarčević, kultureVladan Vukosavljević, dok će ministri bez portfelja, pored Jadranke Joksimović zadužene za evropske integracije, biti i Slavica Đukić Dejanović iMilan Krkobabić.\nNa pres konfenerciji u Skupštini Srbije, nakon što je predsednici tog telo predao predlog za sastav nove vlade, Vučić je rekao da će vlada zvanično biti predstavljena na sutrašnjem zasedanju parlamenta, ali da je mnogo važnije od toga da će narodni poslanici i građani moći da čuju odgovoran, ozbiljan i sveobuhvatan plan i program nove vlade.\nPre svega se taj plan i program , kako je rekao, odnose na stvaranje uslova za bolji standard, za bolji život građana Srbije u narendom periodu.\n„Taj plan ne može sam da se ispuni, iza njega mora da stoji itekako posvećna grupa ljudi koja je to punim srcem i koja želi da građani Srbije žive bolje“, rekao je Vučić dodajući da je predao listu ministara u skladu sa odlukama političkih stranaka.\nRekao je i da ne zna tačno broj novih ljudi, ali da će ih biti šest ili sedam, te da dosta ima onih koji ne pripadaju nijednoj stranci, ali su poznati kao stručni u oblastima iz kojih dolaze.\n„Ovo će biti vlada uspeha, iskustva i svežine“, poručio je premijer objašnjavajući kakva će kombinacija biti zastupjena u njegovom novom kabinetu.


Pitanje za UBNOR i najave skupa “Boj se Boga i drži se Rusije”: Može li DRITAN Abazović da spriječi nacionalistička okupljanja... (foto, video) - IBALKAN\nPitanje za UBNOR i najave skupa “Boj se Boga i drži se Rusije”: Može li DRITAN Abazović da spriječi nacionalistička okupljanja… (foto, video)\nUBNOR Herceg Novog postavlja pitanje da li predsjednik Vlade Dritan Abazović može da spriječi nacionalističke skupove. Postavili su pitanje najavljenog skupa pod imenom “Boj se Boga i drži se Rusije”, koji sjutra organizuje Društvo srpsko– ruskog prijateljstva za Herceg Novi i Boku Kotorsku…\nHERCEG NOVI: Crna Gora, Crna Hronika, vijesti, petak, 10. 06. 2022… 12: 38… Pitanje za UBNOR i najave skupa “Boj se Boga i drži se Rusije”: Može li DRITAN Abazović da spriječi nacionalistička okupljanja… (foto, video)\n“Još se krv nije sprala sa pločnika hercegnovskog trga koji nosi ime narodnog heroja Nikole Đurkovića, a još manje bruka zaboravila kada kolo zaigraše saradnici okupatora oko krvave odjeće Nikoline, Savove, Dašove i Stijepove. Dok njihova nepomična tijela držahu u blizini, kako bi zaplašili čestiti antifašistički narod Herceg Novog”, kažu u UBNPR-u Herceg Novog.\nFoto: UBNOR Herceg Novi\nPrema njihovim riječima, mnogo godina kasnije, žele ponovo da oskrnave i ponize isti taj trg, oni koji napadaju na suverene pogranične zemlje, jer se ne slažu sa njihovom politikom, ruše i spaljuju sve pred sobom, uništavajući najveću žitnicu u Evropi, ostavljajuci masovne grobnice i civilne žrtve razbacane po ulicama Ukrajine, kao nekad što to rađahu fašisti u Drugom svjetskom ratu.\nČitaj još: MINHEN: Nastavak Eurolige do kraja jula, nije isključeno otkazivanje sezone... (foto)\n“I sada se nađoše neki, najvjerovatnije potomci igrača iz onog “krvavog kola”, koje se sramno zaigralo, a fotografijom Luke Cirigovića od zaborava sačuvalo. Vjerovatno uz podršku lokalne vlasti Herceg Novog, na gradskom trgu srpsko-rusko društvo želi da podrži ono što čitav svijet osuđuje. Zar se materijalno treba stavljati iznad svega, pa i iznad obraza, da bi se udovoljilo oligarsima sa sumnjivim kapitalom?”, navodi se u saopštenju.\nFoto: UBNOR Herceg Novog\nHercegnovski antifašist, dodaju, osuđuju svaki vid podrške rušenju, ubijanju, pljačkanju i unistavanju kakvo se više od sto dana događa u Ukrajini.\n“I dok Cetinjani broje sto i neki skup podrške Ukrajini, zvanična država osuđuje, a svijet sankcioniše, dio građana koji sebe nazivaju “Novljanima” huškaju napadače, vjerovatno se ne sjećajući devedesetih i rata u okruženju ili su se možda u njemu dobro snalazili? Postoji li mogućnost da Predsjednik Vlade Crne Gore spriječi ovakve nacionalističke skupove, čiji sadržaj i namjera su mu dobro poznati još od restorana “Potoci” na Bioču kada su se zajednički prodružili”, zaključuje se u saopštenju.\nBONUS VIDEO: DRITAN Abazović poručio da njegova vlada pruža ruku Otvorenom Balkanu\nČitaj još: Dnevni horoskop za 30. oktobar 2019. godine...


Windows PC veličine kutije šibice\niLife MP8 Micro PC, veličine kutije šibica, najmanji je Windows PC računar na svetu. Iako minijaturnih dimenzija: svega 50 x 50 x 40 milimetara, uz pomoć Wi-Fi dongla i bežične tastature i miša, on postaje personalni računar sasvim solidne konfiguracije namenjen obavljanju osnovnih kancelarijskih poslova, surfovanju i igranju manje zahtevnih PC igrica. Ovog "mališu" pokreće Intel Celeron N4100 quad-core Gemini Lake procesor, a opremljen je sa 4GB RAM-a i 64GB eMMC interne memorije. Za proširenje kapaciteta memorije i povezivanje sa perifernim uređajima zaduženi su microSD slot, HDMI port, dva USB 3.1 porta, 3,5mm audio izlaz i USB Type-C port, koji istovremeno služi i za napajanje. Sa prednje strane se nalazi samo prekidač za napajanje.\niLife MP8 Micro PC koristi Windows 10 x86 operativni sistem, i trenutno je najmanji računar sposoban da podrži ovaj operativni sistem. Uređaj je predstavljen u Hong Kongu krajem prošlog meseca, a njegova cena još uvek nije objavljena.\nDirektno iz svemira\nKompanija "SpaceX" je postavila cilj da internet korisnicima sredinom naredne decenije ponudi mogućnost konekcije na net pomoću sopstvene mreže satelita pod nazvanom "Starlink". SpaceX radi početnog testiranja mora da obavi još šest do osam lansiranja u orbitu, a u okviru svakog bi bilo otpremljeno 60 novih satelita u svemir. SpaceX vidi Starlink kao konstelaciju nekoliko hiljada satelita dizajniranih da orbitiraju relativno nisko iznad Zemlje, stvarajući mogućnost kontinualne internet konekcije na njenoj površini.\nKompanija je već dobila dozvole Američke Federalne komisije za komunikacije, za lansiranje gotovo 12.000 minijaturnih satelita. Prošle godine je i Međunarodnoj uniji za telekomunikacije (ITU) predat zahtev za dobijanje radiofrekvencija za komunikaciju sa dodatnih 30.000 satelita koji bi bili pozicionirani svuda iznad Zemlje. Ukupan broj koji je po SpaceX-u potreban za pokrivanje kompletne površine planete iznosi oko 42.000. Prvu grupu od 60 Starlink satelita, SpaceX je poslao u orbitu lansiranjem obavljenim u maju ove godine. Tri satelita su zakazala, dok su ostali funkcionalni. Da bi sistem mogao da bude dostupan krajnjim korisnicima, kompanija mora da razvije i odgovarajući korisnički terminal: mali uređaj pomoću koga će biti ostvarivana stabila veza između Starlinka i korisnika neta.\nKineska 5G revolucija\nKina uveliko predvodi globalnu 5G revoluciju. Projekcije predviđaju da će u narednih pet godina tržište 5G mreže širom sveta biti prošireno na 1,6 milijardi korisnika, a veliki deo njegovog rasta će, na osnovu planova implementacije njenih operatera, upravo omogućiti Kina. Kinezi veruju da će do 2025. godine imati 600 miliona pretplatnika 5G mreže, što ih čini vođama globalne 5G revolucije.\nPo navodima radne grupe GSMA Greater China, kineski pretplatnici predstavljaće gotovo 40 posto od ukupnog broja 5G korisnika u na celoj planeti.\nViše od 85 posto kineskog stanovništva biće pretplaćeni na mobilne usluge do 2025. godine, 88 odsto korisnika imati pametne telefone, a 36 odsto će ih koristiti za 5G usluge, navode iz GSMA. Ogroman procvat 5G pametnih telefona za 2020. godinu nedavno je predvidela i Wall Street banka Goldman Sachs. Kineski tehno gigant Huawei će po njima ostvariti značajnu korist kroz ovaj razvoj. Inače, Huawei je prošle godine obavio prvi 5G poziv u svetu i lansirao prvi 5G terminalni uređaj. U Kini na razvoju 5G tehnologije rade China Mobile, China Telecom, China Unicom, Huawei i mnoge druge kompanije.\nPredstavljen Uberov dron za dostavu hrane\nServis Uber Eats u San Diegu priprema se za testiranje svoje nove usluge dostave hrane dronovima, od koje se očekuje da zaživi tokom 2020. godine. Predstavljen je novi izgled drona koji koristi inovativna rotirajuća krila sa šest propelera, kako bi prelaz između vertikalnog poletanja i leta naprijed bila što ravnomerniji. Rotirajuća krila su ranije viđena kod prototipa letećih automobila, ali nisu imala značajnu primenu kod dronova. Propeleri su pozicionirani vertikalno u sekvencama poletanja i sletanja, a tokom samog leta se okreću napred kako bi se dron kretao brže i efikasnije.\nRotirajuće krilo podseća na dizajnerko rešenje veterana NASA-e Marka Mura za prototip letećeg taksija. Dron i taksi su projekti u okviru plana Uber Elevate, čiji je zadatak premeštanja transpora i dostave "u vazduh". Probni letovi letećeg taksija su planirani za 2020. godinu, a komercijalna upotreba 2023. godine.\nDron je projektovan tako da obavi dostavu obroka za dve osobe u roku od osam minuta, uključujući pakovanje i preuzimanje pošiljke. Domet drona s pošiljkom iznosi nešto više od 19 km, bez nje 30 km, a može da leti u uslovima kada vetar ne duva brzinom većom od 50 km/h. Dron je položio "ključnu analizu dizajna" i njegov prvi let. za koji je se američka Federalna administracija za avijaciju dala dozvolu, se očekuje pre kraja godine.\nUniverzalna veštačka krv\nIstraživački tim sa Medicinskog fakulteta japanske Vojne akademije je napravio veštačku krv, koja odgovara svim krvnim grupama. Prvi testovi koji su obavljeni na zečevima su dali odlične rezultate, pa se lekari nadaju da će veštačka krv u skoroj budućnosti moći da se koristi i u humanoj medicini. Testiranje je obavljeno na deset zečeva koji su patili od teškog gubitka krvi. Šest je preživelo ispitivanje i uspešno se oporavilo, što je slično rezultatima koji su dobijeni primenom prave krvi. Japanski naučnici tvrde da kod preživelih zečeva nije bilo komplikacija i štetnih posledica.\nVeštačka krv sastoji se od trombocita i crvenih krvnih ćelija, a izvedena je iz ćelijske membrane. Profesor Manabu Kinošita, koji je bio na čelu istraživačkog tima, izjavio je da će veštačka krv pomoći da se značajno poveća šansa za preživljavanje u mnogim situacijama. Istakao je da se da će ona moći da se skladišti čitavih godinu dana na običnoj sobnoj temperaturi.\nNASA predstavila nova svemirska odela\nDugoročni cilj misije Artemis, koju planiraju NASA, Evropska svemirska agencija i jedan broj angažovanih privatnih kompanija, jeste dugoročno i održivo prisustvo čoveka na Zemljinom prirodnom satelitu, što kasnije treba ta olakša realizaciju misija ka Marsu i dalje u Svemir. Zbog toga se već uveliko radi na novim i daleko savršenijim odelima za astronaute. NASA je predstavila najnoviji model, koji bi trebalo da bude korišćen prilikom naredne misije na Mesec, 2024. godine.\nMesec je prilično negostoljubiva sredina, i odelo astronauta mora da bude izuzetno prilagođeno uslovima koji tamo vladaju. Prvi problem su sitne i vrlo oštre krhotine koje mogu ući u sistem koji astronautu omogućava disanje. Odelo astronauta koji na površini Meseca treba da ostane duže vreme, mora da izdrži veliki temperaturni raspon koji iznosi od –150 do +120 stepeni Celzijusa. Astronaut na leđima nosi neophodan sistem za održavanje života u kome se nalaze napajanje i sistem za disanje, ali i depo za skladištenje biološkog otpada.\nOn mora da potpuno bude zaštićen od radijacije i kontakta sa mikrometeoridima- mikroskopskim česticama koje zaostaju nakon sagorevanja meteora. Od odela zahteva maksimalna moguća mobilnost i pokretljivost.\n"Exploration Extravehicular Mobility Unit" ili "xEMU", ime je kosmičkog odela koje se razvija već decenijama, ali je poslednjih godina razvoj visoke tehnologije omogućio kvantni skok. U novom odelu astronaut može da neki predmet sa tla Meseca podigne čak i iznad glave, što je ranije bilo neizvodljivo. U kacigu je smešten najsavremeniji multimedijalni sistem za komunikaciju sa


Medvedev: Đoković uvek čestita kolegama - Sport - Dnevni list Danas\nPočetna » Sport » Medvedev: Đoković uvek čestita kolegama\nMedvedev: Đoković uvek čestita kolegama\nO. N.23.02.2022. 11:17\nDrugi reket sveta veruje da ATP lidera neće pogoditi vrlo moguća smena na vrhu rang liste tenisera ove nedelje.\nAko do kraja sedmice osvoji ATP turnir 500 u Akapulku ili makar ostvari jednu pobedu više od Novaka Đokovića, koji nastupa na takmičenju iste kategorije u Dubaiju, Danil Medvedev će svrgnuti Srbina sa teniskog trona u singlu i u ponedeljak debitovati u ulozi prvog reketa sveta.\n„Nije to više san, to je cilj, ove nedelje to mogu da ostvarim, ako pobedim. Ako ne osvojim titulu, to će biti moja greška“, kaže finalista poslednjeg Australijen opena, koji bi u toj misiji mogao da zaustavi samo Rafael Nadal, jer je osvajač rekordne 21 grend slem titule takođe akter turnira u Akapulku.\nĐoković je pre neki dan, sa druge strane sveta, poručio da će prvi čestititati Rusu ako ga posle dugo vremena gurne na nižu poziciju.\n„Da, čuo sam to i znate, on priča istinu uvek, učinio sam nešto i svi vide to, Novak uvek čestita svima“, tvrdi Medvedev i napominje da to nije samo do njihovih prijateljskih odnosa.\n„Svi smo mi takmičarski nastrojeni, nekada tokom meča može biti nečega sa navijačima, rivalima, sudijom, svima, loptama… I on tu može nekada da reaguje ljutito. Ali otkad sam deo teniskog tura, ne mogu da se setim meča da Novak nije čestitao, ne mogu da se setim da je rekao nešto loše o rivalu. Siguran sam da će čestitati, ako ja postanem broj 1… Ali prvo to moram da uradim, a to je najteži deo“, zaključio je šampion prošlogodišnjeg US opena.\nATPDanil MedvedevNovak ĐokovićTenisBeograd


12.04.2022 u 08:59\nAmeričko osoblje napušta Šangaj zbog koronavirusa\nPEKING – Amerika je naredila konzularnom osoblju koje nije neophodno da napusti Šangaj, grad od 26 miliona stanovnika koji je pod strogim merama zaključavanja, zbog porasta slučajeva koronavirusa. Naredba se odnosi na zaposlene američke vlade koji nisu neophodni i njihove članove porodica iz generalnog konzulata u Šangaju. U saopštenju Stejt departmenta navodi se da je najbolje za zaposlene i njihove porodice da njihov broj bude smanjen, kao i operacije Stejt departmenta dok se suočavaju sa promenom okolnosti na terenu. Stejt department je takođe izdao niz preporuka za Amerikance u Šangaju navodeći da treba da osiguraju da imaju dovoljne količine novca, lekova, hrane i drugih potrepština u slučaju uvođenja naglih restrikcija ili karantina, prenosi Tanjug. Veliki broj stanovnika\n11.04.2022 u 08:50\nŠangaj otpustio hiljade izlečenih kovid pacijenata, teškoće u snabdevanju hranom\nŠANGAJ- U Šangaju je juče otpušteno više od 11.000 pacijenata izlečenih od kovida 19 i zdravstvene vlasti su naglasile da se njima mora dozvoliti da se vrate kućama iako je taj kineski grad pod strogim merama zatvaranja uz ograničenja kretanja. „Nadamo se da njihove porodice neće biti zabrinute zbog njih ili ih diskriminisati” kada dođu, rekao je Vu Džinglei, direktor Šangajske zdravstvene komisije. Grad od 26 miliona stanovnika prijavio je u poslednja 24 sata 1.006 potvrđenih zaraženih i gotovo 24.000 asimptomatičnih slučajeva. Šangaj je „zaključan grad” od 28. marta, i vlasti su juče saopštile da će stroge mere biti posle još jedne runde masovnog testiranja ukinute u kvartovima gde nema novih slučajeva u poslednjih 14 dana. SAD su danas preporučile svojim državljanima da\n10.04.2022 u 22:09\nSrbija dobila kineski raketni sistem HQ-22?\nPošto je predsednik Srbije Aleksandar Vučić najavio u subotu veče da će u utorak ili sredu biti poredstavljeno novo naoružanje koje će biti do sada najmoćnije oružje koje će Srbija imati, počela su nagađanja o čemu je reč. Vučić je podstakao novinarsku pažnju posle vojne vežbe na Pasuljanskim livadama odgovarajući na novinarsko pitanje da li je u pitanju kineska transportna avijacija. „U utoraka ili sredu dobrodošli da vidite ponos srpske vojske”, rekao je Vučić ne želeći da precizira o kom naoružanju je reč. Američka agencija Asošiejted pres se među prvima potrudila da “dešifruje” poruku srpskog predsednika. AP navodi danas da je Srbija dobila sofisticirani kineski protivavionski raketni sistem u, kako navode, tajnoj operaciji koja se odigrala ovog vikenda. Pozivajući se na vojne\n10.04.2022 u 20:47\nZašto Kina odbija da bira između Rusije i Ukrajine\nKljuč opstanka malih nacija jeste pravi izbor, a umetnost življenja velikih sila je uspostavljanje ravnoteže. Zato ovo nije „trenutak izbora za Kinu”, kako smatraju zapadni državnici, zahtevajući da se ta zemlja prikloni osudi Rusije zbog rata u Ukrajini i zavede joj sankcije, poruka je iz Pekinga. Kina, koja s Rusijom deli 4.300 kilometara dugu granicu, među zemljama je koje su odbile da osude postupke Vladimira Putina, istovremeno kritikujući odgovor Zapada na krizu u Ukrajini. Kina krivi Severnoatlantsku alijansu što je tenzije između Rusije i Ukrajine dovela do tačke pucanja. Stav zvaničnog Pekinga u vezi s ratom u Ukrajini može glasiti: Neophodni su zaštita i poštovanje suvereniteta i teritorijalnog integriteta svih zemalja; Bezbednost je zajednička,\n09.04.2022 u 09:05\nPEKING - Pomoćnica ministra spoljnih poslova Kine i portparolka kineskog MSP Hua Čunjing saopštila je da Kina čvrsto podržava Srbiju u donošenju odluka na osnovu fundamentalnih interesa zemlje i nacije. „Protivimo se spoljnim silama koje vrše politički pritisak na suverene zemlje i protivimo se prisiljavanju drugih zemalja da se svrstaju na jednu stranu”, napisala je Hua na Tviteru. Ona je navela da je kineski državni savetnik i šef diplomatije Vang Ji u telefonskom razgovoru sa šefom diplomatije Srbije Nikolom Selakovićem istakao da će Kina čvrsto podržati Srbiju u očuvanju suvereniteta, teritorijalnog integriteta, nacionalnog dostojanstva i u vođenju nezavisne spoljne politike, preneo je Tanjug. Selaković je juče razgovarao telefonom sa Vang Jiem, poručivši da je Srbija ponosna na\n08.04.2022 u 11:52\nSmenjena tri zvaničnika zbog nereagovanja na epidemiju\nPEKING – Tri lokalna zvaničnika u Šangaju smenjena su zbog neadekvatnog reagovanja na izbijanje epidemije koronavirusa u najvećem kineskom gradu, gde se stanovnici žale na stroge uslove lokdauna što je dovelo do nestašica hrane i osnovnih potrepština. U zvaničnom dokumentu koji je objavljen nema detalja o optužbama na račun trojice zvaničnika, ali se navodi da oni nisu ispunili dužnosti u prevenciji i kontroli epidemije što je doprinelo širenju virusa. U Šangaju je danas registrovano više od 21.000 novih slučajeva, od kojih samo 824 manifestuju simptome, javlja Tanjug. Ukupan broj slučajeva korone u Šangaju premašio je 100.000 od početka epidemije prošlog meseca, podseća agencija.\n08.04.2022 u 11:31\nKina upozorila da će suspenzija Rusije zaoštriti raskol u Savetu Ujedinjenih nacija\nPEKING - Proces pripreme rezolucije o suspenziji članstva Rusije u Savetu za ljudska prava UN nije bio transparentan, nije bilo konsultacija svih zemalja članica i takav pristup će samo pogoršati raskol u Savetu, ocenio je danas portparol kineskog ministarstva spoljnih poslova Džao Liđijan. Ocenio je da će takav pristup samo produbiti raskol među državama članicama, povećati protivrečnosti među stranama i doliti ulje na vatru. Džao je naglasio da to neće doprineti deeskalaciji sukoba i mirovnim pregovorima. Dodao je da se Kina protivi politizaciji pitanja ljudskih prava i da je protiv koriščćenja tog pitanja za vršenje pritiska na druge zemlje. Kina se snažno protivi politizaciji pitanja ljudskih prava, dvostrukim standardima i konfrontaciji po pitanjima ljudskih prava, istakao je\n08.04.2022 u 08:56\nU Šangaju „rekord” - 21.000 zaraženih koronom u jednom danu\nŠANGAJ- Kineski grad Šangaj objavio je danas da je zabeležen rekordan dnevni broj novih kovid slučajeva - 21.000, treći uzastopni dan, što pokazuje da nema znakova da bi moglo da dođe do smanjenja brojki uprkos pooštrenim merama. Šangaj ima 26 miliona stanovnika. Lokalne vlasti širom Kine, koje su uglavnom uspele da drže kovid pod kontrolom u prethodne dve godine, pooštravaju kontrolu, uključujući ograničenje kretanja, masovna testiranja i nove centre za karantin, preneo je Rojters. Uprava grada Džengdžoua, grada u centralnoj pokrajini Henan, saopštila je da će testirati svih 12,6 miliona stanovnika nakon što je otkriven jedan broj asimptomatskih slučajeva, prenosi Tanjug. Peking je pooštrio kontrolu kod zaposlenih u glavnim gradskim institucijama, zahtevajući od osoblja koje


Devinov Zakon - Peticije24.com\nEnglish: Devinov Zakon\nPotpisi 3 616\nNa ovaj način, hoćemo da ispunimo želju Devina da se pokrene Peticija sa ciljem promene zastarelog zakona o dokazivanju roditeljstva u Srbiji. Zakon o dokazivanju roditeljstva u Srbiji NE dozvoljava korišćenje DNK Analize u Sudskom postupku. U razvijenim Zapadnim zemljama, DNK Analiza je već dugo na snazi kao garantovano sredstvo prilikom dokazivanja roditeljstva kod sudskog spora.\nPomozimo svoj deci i roditeljima u Srbiji!\nMolimo Vas Potpišite Peticiju!\nPotpisivanjem, ovlašćujem Mirjana da preda moj potpis onima koji imaju moć odlučivanja po ovom pitanju.


Đokovićeva fondacija za obnovu vrtića dala 136.000 dolara : Nadlanu.com\nĐokovićeva fondacija za obnovu vrtića dala 136.000 dolara\nObjavljeno 25. avg 2014. / 15:02:49\nKako se navodi u saopštenju, sanacija je trajala dva meseca, a ukupna vrednost donacije, koju je u potpunosti obezbedila Fondacija, iznosi 136.000 dolara.\nReč je o prvom objektu koji je kompletno završen u okviru projekta Fondacije za pomoć poplavljenim predškolskim ustanovama.\nOsim građevinskih radova, izvršena je i sanacija mokrih čvorova ispred dečijih učionica, zamenjena je instalacija i postavljena nova sanitarna oprema.\nStare plafonjere su zamenjene novom led rasvetom, a kako bi bezbednost mališana bila na visokom nivou, svi radijatori su obloženi maskama, dok su stare trakaste zavese zamenjene venecijanerima, a prilaz vrtiću popločan granitnom keramikom.\nFasada vrtića je oprana, a na isturenim mestima, gde je bilo potrebe i okrečena.\nProdžekt menadžer Fondacije Gorana Džudža Jakovljević istakla je da je tim te organizacije ponosan što je adaptacija završena u predviđenom roku.\n“Predškolska ustanova ”Galeb” je prvi objekat za koji je Fondacija donela odluku da pomogne građevinske radove i kupovinu opreme, koja je uništena u poplavama. Ovo je, takođe, i prvi objekat koji je kompletno rekonstruisan”, rekla je ona.\nDžudža Jakovljević je dodala da je za vrtić obezbeđen nov nameštaj i didaktički materijal, a toj ustanovi deca će imati ormariće za krevete, stolove, stolice, police i mnogobrojne igračke.\nDa bi prostor u kom borave bio što raznovrsniji, omogućeno je da svaka učionica dobije određeni broj lejzi begova.\n“Sanirano je 800 kvadratnih metara i iskreno se nadam da će 370 mališana i zaposleni uživati u svakom trenutku koji ovde provedu”, rekla je Džudža Jakovljević. Predsednik Opštine Petrovac na Mlavi Radiša Dragojević je, zahvaljujući se na donaciji, ocenio da je to pravi primer solidarnosti i širokogrudosti, ali i skromnosti.\n“Želimo da izrazimo divljenje i ponos, zbog svega što su Novak Ðoković i Fondacija učinili za našu državu i za ono što i dalje čine za sve građane. Posebno se zahvaljujemo u ime naših najmlađih, koji će ponovo boraviti u svojoj ”drugoj” kući”, rekao je Dragojević.\nDirektorka PU “Galeb” Tatjana Gligorovski navela je da je vrtić u majskim poplavama pretrpeo ogromnu materijalnu štetu, a danas, nakon dva meseca, objekat je potpuno obnovljen i opremljen nameštajem, didaktičkim sredstvima i igračkama.\nU saopštenju se zahvaljuje firmi “JRJ” koja je omogućila da police u dečjim učionicama budu ispunjene knjigama i bojankama.\nfondacija novak ?okovićobnovavrtić


Dan online - Politika: Lajčak dolazi zbog tužilačkih zakona - 2021-02-27\nPolitika SPECIJALNI PREDSTAVNIK EU SLEDEĆE SEDMICE U ZVANIČNOJ POSJETI PODGORICI\nMiroslav Lajčak Lajčak dolazi zbog tužilačkih zakona Miroslav Lajčak planira da se sastane sa političkim liderima sva tri partnera sa Zapadnog Balkana, kao i sa predstavnicima EU na terenu\nSpecijalni predstavnik Evropske unije (EU) za dijalog Beograda i Prištine i druga pitanja na Zapadnom Balkanu Miroslav Lajčak posjetiće region u prvoj nedjelji marta, a 4. i 5. marta boraviće u Crnoj Gori, saopšteno je iz Delegacije EU u Crnoj Gori. Lajčak će posjetu zemljama Zapadnog Balkana započeti na Kosovu od 1. do 3. marta, nastaviće u Srbiji 3. i 4. marta, a posjetiće i Crnu Goru 4. i 5. marta.\n– Lajčak planira da se sastane sa političkim liderima sva tri partnera sa Zapadnog Balkana, kao i sa predstavnicima EU na terenu – navodi se u saopštenju iz njegovog kabineta.\nIz kabineta nisu htjeli da komentarišu detalje posjete. Prema informacijama našeg lista, među važnim temama Lajčakove posjete Podgorici biće takozvani tužilački zakoni, koji su izazvali veliku pažnju javnosti, čak i tvrdnje jednog broja subjekata da njihovo eventualno usvajanje može da izazove krizu odnosa EU i Crne Gore.\nZa specijalnog predstavnika EU Lajčak je imenovan 2. aprila 2020. godine sa načelnim mandatom od godinu dana. Ukoliko budu usvojena nova zakonska rješenja, glavni specijalni tužilac Crne Gore Milivoje Katnić i specijalni tužioci prešli bi u status – neraspoređenih tužilaca. Odlazak Katnića i ostalih iz pravosudne vlasti biće moguć ukoliko u Skupštini bude usvojen Zakon o tužilaštvu za organizovni kriminal i korupciju, koji su iniciraili šefovi pet poslaničkih klubova vladajuće parlamentarne većine. Zakon je stavljen na dnevni red za vanrednu sjednicu parlamenta koja je trebalo da bude održana 18. februara. Došlo je do odlaganja, vjerovatno do kraja marta.\nKako je predviđeno, nakon njegovog stupanja na snagu prestaće da važi Zakon o Specijalnom tužilaštvu, time se stvaraju uslovi za promjenu statusa Katnića i ostalih specijalnih tužilaca.\nNova parlamentarna većina predvođena Demokratskim frontom, od prvog dana osvajanja vlasti u Crnoj Gori, (izbori na kojima su pobijedili održani su 30. avgusta 2020. godine) insistirala je na smjeni specijalnog tužioca Milivoja Katnića. Katnić je na početku drugog mandata na čelu Specijalnog tužilaštva, od 2015. godine.\nNovi zakon predviđa da do izbora rukovodioca Tužilaštva za organizovani kriminal i korupciju Vrhovno državno tužilaštvo preduzima radnje koje ne trpe odlaganje u predmetima koji su bili u nadležnosti Specijalnog državnog tužilaštva.\nBilčik: Lokalne izbore objediniti u isti dan\nRezultate izbora u Nikšiću treba da odredi volja građana koji će glasati za političke programe stranaka, bez neprimjerenih vanjskih uticaja i manupilativnih kampanja dezinformacija, kazao je za RTCG šef delegacije Evropskog parlamenta za Crnu Goru Vladimir Bilčik.\n– Građani zaista treba da odluče na izborima, i da glasaju za političare i njihove programe – poručio je Bilčik.\nTo je, kako naglašava, u interesu crnogorske demokratije i evropske budućnosti koju podržava više od 70 odsto građana države.\nBilčik kaže i da je našoj zemlji neophodna izborna reforma, koja se bezuspješno planira godinama.\n– Postoji nova posvećenost da se preispitaju izborni zakoni i mislim da je krajnje vrijeme da Crna Gora uskladi lokalne izbore za jedan dan, jer ovako je Crna Gora u stanju konstantne političke kampanje koja ne doprinosi stabilnosti demokratije u zemlji, a to vidimo i na izborima u Nikšiću – naveo je Bilčik.\nI Strazbur oštro protiv korupcije\nDajte šansu onima koji umiju\nVeće plate za medicinske radnike\nIzmiriti zavađenu krv\nVeća odgovornost, bolje stanje\nPotvrda viševjekovnih prijateljskih odnosa\nVećina ne vjeruje da ima uslova za fer izbore\nPovećavaju broj birača u Nikšiću\nObećana ekonomska i ekspertska pomoć


Preduzeće Ruske železnice (Ruske železničke pruge – RŽD) razmatra predlog da u Srbiji napravi zajedničku kompaniju za proizvodnju lokomotiva na gas.\nTo je izjavila ministarka gradjevinarstva, saobraćaja i infrastrukture Srbije Zorana Mihajlović, ocenivši da bi to bilo od velikog značaja za privredu Srbije.\nKako se navodi u saopštenju, Mihajlović je s prvim zamenikom generalnog direktora RŽD Sergejem Pavlovom i ambasadorom Rusije Aleksandrom Bocan-Harčenkom razgovarala o infrastrukturnim projektima u železničkom saobraćaju u Srbiji.\nPosebno su razmotrili izgradnju “brze pruge” Beograd-Budimpešta do kraja sledeće godine, kada će, kako je rekla Mihajlović, vozovi od Beograda do Novog Sada ići brzinom od 200 kilometara na čas.\nSergej Pavlov je kazao da radovi na deonici “brze pruge” Stara Pazova-Novi Sad idu po ugovorenoj dinamici, i dodao da RŽD na gradilištima u Srbiji ima 1.500 radnika.\nAmbasador Rusije je rekao na sastanku da je “razvoj infrastrukture ključan za integraciju Srbije u Evropu” i da je “siguran da ćemo i dalje pospešivati saradnju u oblasti infrastrukturnih projekata”, piše u saopštenju Ministarstva.\nVučić: Sporazum o liniji Beograd – Priština\nPredsednik Srbije Aleksandar Vučić najavio je da će u petak u Minhenu biti potpisan okvirni sporazum o železničkom saobraćaju između Beograda i Prištine.\nVučić je novinarima u Minhenu, nakon sastanka sa izaslanikom američkog predsednika za pregovore Beograda i Prištine Ričardom Grenelom, rekao da je sporazum veoma značajan, jer će omogućiti slobodan protok ljudi i robe.


Beograd: U pet udesa povređeno devet osoba\n► Beograd: U pet udesa povređeno devet osoba\nU pet saobraćajnih nesreća u Beogradu povređeno je devet osoba, a dve osobe povređene su nožem, od kojih jedna teže, izjavila je jutros agenciji Beta portparolka Hitne pomoći Nada Macura.\nJedan muškarac teško je povređen u kafiću na Starom gradu u incidentu koji se dogodio jutros oko 4.40. On je prevezen u reanimaciju Urgentnog centra.\nRadnica kladionice povređena je oštrim predmetom u incidentu koji se dogodio nešto pre 4.00 i ona je prevezena u Kliničko-bolnički centar Zemun i predata je hirurgu.\nU saobraćajnoj nesreći koja se dogodila noćas nešto pre 2.00 u Ulici Peke Pavlovića tri osobe su pregledane i zbrinute na licu mesta.\nDve ženske osobe stare oko 30 godina povređene su sinoć nešto pre 22.00 u saobraćajnoj nesreći u Ulici Vladimira Tomanovića.\nMuškarac (50) povređen je kada ga je udarilo vozilo na Zrenjaninskom putu u pravcu padinske skele sinoć oko 20.25.\nŽena (38) i devojka (22) lakše su povređene u saobraćajnoj nesreći koja se dogodila sinoć oko 20.20 na Mostu na Adi.\nMladić (20) lakše je povređen u saobraćajnoj nesreći koja se dogodila sinoć posle 19.00 u Pregrevici.\nHitna pomoć noćas je obavila 104 intervencije, a pomoć su tražili hronični bolesnici, među kojima najviše astmatičari.\nBeograd: U pet udesa šestoro lakše povređenih\nU Beogradu se tokom noći dogodilo pet saobraćajnih nezgoda u kojima je lakše povređeno šest osoba, rečeno je agenciji Beta u Hitnoj pomoći.


KS: 67 novih slučajeva zaraze koronavirusom – TVSA.BA\nNaslovna/Vijesti/Sarajevo/KS: 67 novih slučajeva zaraze koronavirusom\nU Kantonu Sarajevo potvrđeno je 67 novih slučajeva zaraze koronavirusom – navedeno je u izvještaju Zavoda za javno zdravstvo Kantona Sarajevo.\nRadi se o rezultatima analize provedene u protekla 24 sata nad uzorcima prikupljenim u periodu od 20. do 23. jula ove godine.\nU ovom periodu obrađeno je 411 testova, među kojima je spomenutih 67 bilo pozitivno na ovaj virus.\nU Izolatoriju Kliničkog centra Univerziteta u Sarajevu hospitalizirano je 69 osoba, većina ih je vitalno stabilna, s tim da je jedna osoba priključena na respirator, dok ih je pet u protekla 24 sata otpušteno.\nTrenutno je u Kantonu Sarajevo aktivno 1.169 slučajeva, od čega je 605 izliječenih, dok su 24 osobe nažalost preminule od ove bolesti.\nU periodu od 9. do 23. jula ove godine, na osnovu preporuka epidemiologa, rješenjima inspekcije ili Ministarstva zdravstva KS naloženo je 1.529 samoizolacija, saopćeno je iz Službe za protokol i press KS.\nIzetbegović-Urumova: Zaustaviti diskriminaciju i segregaciju u školama


Đorđević: Nismo se skrivali, uzdignutog čela i hrabro\n► Đorđević: Nismo se skrivali, uzdignutog čela i hrabro\n18.09.2017 | 08:21h ► 17:46h Istanbul\n"Ja moram da zahvalim svima koji su pomagali da ovo leto provedemo zajedno, ali, pre svega, igračima koji su bili fantastični. Od prvog do poslednjeg dana toliko srce, želje, volje i rada koje su uložili u sve ovo... Verujte mi, uopšte nije bilo lako. Bilo je mnogo stvari koje nam nisu išle na ruku, ali izabrali smo put da se ne skrivamo, da idemo uzdignuta čela i hrabro", rekao je Đorđević za RTS posle finala.\nMačvan: Mi smo najbolja evropska reprezentacija\nKapiten srpskih košarkaša Milan Mačvan izjavio je danas da je njegova reprezentacija najbolja u Evropi, vidno ljut zbog suđenja u finalu protiv Slovenije.\n"Jako mi je žao jer smo dali sve od sebe i nismo to zaslužili kao najbolja evropska reprezentacija u ovom trenutku. Ovi momci su izgarali, dali sve od sebe. Ponosan sam na momke, stručni štab i lekarsko osoblje. Dali smo sve od sebe", rekao je Mačvan novinarima.\n"Drugi put u Istanbulu nam se dešava da imamo ovakav tretman. Nemoguće je da se sviraju četiri faula za tri poena, dve tehničke... Čist faul u napadu nad Vasi Miciću koji je sviran kao tehnička", kazao je Mačvan.\nOn je čestitao Sloveniji na "prvoj medalji u istoriji, i to zlatnoj".\n"Fizički napor, kolima, to je i finansijski trošak jer nemamo standarde kao što imaju zemlje Evropske unije. Hvala svima na podršci", istakao je kapiten srpskog nacionalnog tima.\nZahvalio je i medijima koji su reprezentaciju "ispratili kako treba", uz reči: "vidimo se kad budu počele kvalifiakcije".\nBogdanović: Teško je, iako je i srebrna medalja uspeh\n"Ponosni smo na ovu medalju. Hvala navijačima koji su nas bodrili i bili uz nas tokom svih ovih utakmica i posebno u finalu. Ovo je izuzetan uspeh, veliko iskustvo uz sve probleme koje smo imali. Svi smo dali maksimum, ovo je to, a jednog dana ćemo doći u bolju poziciju za zlato", rekao je Bogdanović novinarima posle utakmice u Istanbulu.\nBogdanoviću, koji je izabran u idealnu postavu šampionata, teško je pao poraz u finalu.\n"Teško mi je palo, ne zato što sam promašio to nego što sam izgubio snagu. Nema veze... Teško je, ali... Teško je pričati posle poraza, iako je srebro uspeh", rekao je Bogdanović kroz suze.\nOn je istakao da su slovenački košarkaši imali "izvanredan turnir" i čestitao im je na osvojenoj zlatnoj medalji.\nNjegov saigrač Marko Gudurić je rekao da je ostvaren veliki uspeh uprkos porazu u finalu.\n"Malo nas je očekivalo ovaj rezultat. Držali smo se zajedno od prvog dana. Ostaje žal zbog ove utakmice, ali šta je - tu je. Jedan tim je morao da izgubi. Nadam se da smo obradovali naš narod. Svi treba da se ponosimo ovom medaljom, ja sam izuzetno ponosan", rekao je Gudurić.\nVasilije Micić je rekao da ne želi da komentariše suđenje u finalu.\n"To nije na meni da komentarišem. Pokazali smo karakter, imali smo i vođstvo, ali nažalost nismo uspeli da preokrenemo u našu korist", rekao je Micić.\nĐorđević: Pratila nas je i nesreća, ponosan sam na momke\nSelektor reprezentacije Srbije Aleksandar Đorđević rekao je danas njegovi košarkaši moraju da budu ponosni na srebrnu medalju na Evropskom prvenstvu.\n"Momci moraju da budu ponosni na sve što su uradili i izdržali. Ovo su bile ekstremno teške pripreme za ekstremno zahtevno takmičenje", rekao je Đorđević na konferenciji za novinare u beogradskom hotelu Kraun plaza.\n"Pratila nas je i nesreća. Nisu izgovori, ali da smo bili ful... U svim igračima se video nedostatak energije na kraju. Dali su i poslednji atom energije i to je za svaki naklon. Možemo da budemo izuzetno zadovoljni i ponosni s onim što smo uradili. Još jedna medalja u nizu... Nadam se da će košarkaška reprezentacija Srbije i dalje nastaviti da ih donosi", istakao je Đorđević.\nĐorđević je rekao da je na prvenstvu "nivo suđenja bio neadekvatan za ovaj nivo takmičenja" i dodao da je ulaganje prigovora na suđenje je sasvim normalna stvar jer želi da se zaštiti ekipa.\n"Oni nisu bili spremni za ovako prvenstvo i ovako kvalitetnu košarku. To je moje subjektivno mišljenje koje ne mora da bude tačno, ali je veoma blizu istine", rekao je Đorđević.\nNa pitanje novinara, uz čestitke selektoru na uspehu, da li je istina da je u Istanbulu ignorisao premijerku Srbije Anu Brnabić, Đorđević je kratko odgovorio "hvala na čestitkama".\n"Iza nas je veliki turnir, dali smo maksimum u ovom trenutku. Odigrali smo odličan turnir i zasluženo došli do finala. Nismo imali snage za taj još jedan korak da osvojimo zlato. Poraz u finalu će poslužiti kao nauk, pogotovo mlađim igračima", rekao je Mačvan.\n"Završilo se i ovo leto... Kada se slegnu utisci i sve sumira, zadovoljni smo tom medaljom. Nije lepo kada se završi porazom, ali je napravljen neki uspeh. Čestitao bih saigračima, dali smo maksimum, što je najbitnije", rekao je Bogdanović.\n"Treba da prođe određeni period da bi shvatio gde si pogrešio. Najbolje se uči u porazu. Nekako je svima pao ogroman teret sa leđa. Napravili smo neki rezultat. Teško je kada dođeš kući i slaviš poraz. Uzećemo to zlato", kazao je Bogdanović.\nDanilović: Dubok naklon košarkašima\nPredsednik Košarkaškog saveza Srbije (KŠ) Predrag Danilović rekao je danas da reprezentativci zaslužuju duboki naklon za način na koji su predstavljali državu na Evropskom prvenstvu.\n"Želim da im zahvalim i pokažem duboki naklon i veliko poštovanje prema svemu što su uradili i načinu na koji su se borili i prezentovali svoju zemlju, grb i zastavu", rekao je Danilović novinarima u hotelu Kraun plaza.\nReprezentacija Srbije je osvojila srebrnu medalju na Evropskom prvenstvu u Istanbulu.\nDanilović je istakao da je ponosan što je predsednik saveza u kom je "grupa izvrsnih ljudi".\n"Ponosan što sam predsednik jednoj grupi pre svega izvršnih ljudi, a naravno i košarkaša", naveo je on.\nPredsednik KŠ-a je zahvalio svima koji su obezbedili da košarkaši imaju maksimalne uslove tokom kontinentalnog šampionata.\n"Verujem da je ovo ogroman uspeh, siguran sam u to. Kada se igra finale, svi igramo da pobedimo. Ali, stvarno smatram da smo napravili veliku stvar", rekao je Danilović.\nKošarkaškoj reprezentaciji Srbije će u 19.00 biti priređen svečani doček u Starom dvoru u Beogradu.\nSavić odredio igrače za EP u Barseloni\nSelektor vaterpolo reprezentacije Srbije Dejan Savić odredio je danas spisak igrača za predstojeće Evropsko prvenstvo u Barseloni.\nSezonske ulaznice za KK Partizan od ponedeljka u prodaji\nKošarkaški klub Partizan pustiće u ponedeljak sezonske ulaznice u prodaju, saopšteno je danas.\nJokić potpisuje petogodišnji ugovor sa Denverom vredan 148 miliona dolara\nSrpski košarkaš Nikola Jokić potpisaće novi, petogodišnji ugovor sa Denverom vredan 148 miliona dolara, preneli su danas američki mediji.


Vreme 1548 - Moze li se vladati bez selfija\nDva dana posle parlamentarnih izbora u Crnoj Gori i dalje se ne zna ko je pobedio. Pod uslovom da vam je izvor informacija zvaničan sajt i fejsbuk nalog predsednika Crne Gore Mila Đukanovića. Informacija o tome nema ni na drugim društvenim mrežama jer zvaničnih naloga predsednik na njima nema.\nMožda se nekada preteruje sa teorijama koliko internet utiče na rezultate izbora, možda ne, ali retki su političari u svetu u društvima sa kakvom-takvom demokratijom gde političari nisu aktivni na mreži. Neki u tome verovatno preteruju, na užas svojih savetnika, Donald Tramp na primer.\nMila Đukanovića prati glas da ne koristi računar, što je donekle razumljivo jer je na vlast došao takoreći u vreme komodora, spektruma i BBS-ova, dakle, pre nego što je Crna Gora imala ijedan vebsajt na bilo kom domenu. Ako se nije potrudio da tom tehnologijom ovlada, a godine mu nisu bile prepreka, onda nije najspremniji "za budućnost Crne Gore". Jer sadašnjost se odvija na internetu, portali su preuzeli ulogu glavnih medija, lakše ćete u Podgorici naći poslovnicu mobilnog operatera nego trafiku koja drži štampu.\nKo sa građanima ne komunicira aktivno i prisno naročito pred izbore i tokom izbornog dana, ne treba da se razočarava rezultatima. Opozicioni političari u Crnoj Gori, recimo, zdušno su agitovali po društvenim mrežama i pozivali birače da glasaju, što im se isplatilo.\nU odnosu na Srbiju, Crna Gora ima nekoliko tehnoloških prednosti kada su izbori u pitanju. Najpre, digitalizovali su sistem za identifikaciju birača i to još za izbore 2016. Svako izborno mesto opremljeno je mašinom koja očitava čipovane dokumente što znači da se trenutno može znati koliko je birača do nekog trenutka glasalo, mada takva informacija može da se zloupotrebi (posebno identitet) ukoliko nije pod strogom kontrolom i daleko od očiju stranaka. Nije tajna da je neko glasao, stranački posmatrači to mogu i sami da dojave centrali, ali automatizacija bi mogla nekome da da veliku prednost.\nDruga zanimljivost, ali kada se glasanje završi, jeste mogućnost da zainteresovani preko sajta Centra za monitoring izbora u realnom vremenu prate popunjavanje uzorka i procenu izbornog rezultata. Zapravo je CEMI informacije koje se u Srbiji obično objavljuju u intervalima otvorio svima. Manjkavost ovog pristupa je zagušenje servera, povremeno je interesovanje bilo preveliko te bi bolje funkcionisale notifikacije, što su primenjivali crnogorski mediji koji su informacije uzimali od CEMI-ja, CDT-a i Državne izborne komisije (DIK). Dobra strana je što građani imaju veće poverenje u objavljene rezultate, makar zato što proces prate uživo te je "štimovanje" mnogo komplikovanije.\nKada se toliko oslanjate na internet, morate povesti više računa o prohodnosti i bezbednosti. Ako do sledećih izbora Crna Gora bude imala razvijenu 5G mrežu u urbanim sredinama, prvi problem bi mogao biti rešen. Pitanje bezbednosti je mnogo ozbiljnije jer su svi značajni sajtovi, uključujući DIK tog dana bili izloženi DDOS napadima, što je ometalo i izborni proces i obaveštavanje o njegovom toku. Zbog broja birača i biračkih mesta Crna Gora ima veće šanse da pre Srbije uvede elektronsko glasanje, ali pod uslovom da se mnogo ozbiljnije pristupi zaštiti sistema od napada spolja. Unutrašnja zaštita se podrazumeva ako je država ozbiljna u nameri da sprovodi fer izbore.


File: Aktivnosti crnogorske vlade ključne u narednoj fazi odnosa sa EU\nEvropski komesar za proširenje Štefan File ocijenio je danas da će aktivnosti nove crnogorske vlade na čelu sa premijerom Milom Đukanovićem "biti od najveće važnosti" u narednoj fazi odnosa Crne Gore i Evropske unije (EU).\nFile je čestitao Đukanoviću izbor na premijersku dužnost i u čestitki ukazao da će napredak u otvaranju pregovaračkih poglavlja zavisiti od nivoa pripremljenosti Crne Gore.\nEvropski komesar je pohvalio pripremljenost crnogorske administracije za posao upoređivanja usklađenosti crnogorskih sa evropskim propisima.\nFile je, međutim, ukazao da Crna Gora treba da ojača administrativne kapacitete, "kako bi efikasno sprovela evropsku agendu i nastavila da se bavi postojećim izazovima u oblasti vladavine prava".\nEvropski komesar za proširenje je naveo da napore "posebno treba usmeriti" na završetak ustavnih reformi koje se odnose na nezavisnost sudstva i na "ostvarivanje dobrih rezultata u borbi protiv korupcije i organizovanog kriminala."\n"Napredak Crne Gore u suočavanju sa ovim izazovima biće ključan za ukupni tok pregovaračkog procesa. Želim vam uspjeh u suočavanju sa izazovima koji stoje na putu Crne Gore ka EU. U tom smislu možete računati na punu podršku i posvećenost Evropske komisije", zaključuje se u čestitki Štefana Filea.


► Dačić: Sednica Saveta bezbednosti UN o Kosovu u februaru\nDačić je za televiziju Prva rekao da je predsedavajuća Saveta bezbednosti Ekvatorijalna Gvineja i da je za sednicu u februaru Kosovo stavljeno na dnevni red, te da bi sednica mogla da se održi 7. februara.\nOn je naveo da je stav šefice evropske diplomatije Federike Mogerini da svako rešenje o Kosovu mora da dođe u Savet bezbednosti UN.\n"Ono što je urađeno do sada ne mora pred SB, ali ako je reč o pokušaju trajnog rešenja, onda će se to vratiti u SB, jer bi bilo logično da se Rezolucija 1244 zameni nekom drugom", rekao je Dačić.\nOn je ponovio da je šef ruske diplomatije Sergej Lavrov poslao pismo Mogerinijevoj, u kojem je tražio da ga informiše o toku pregovora, da ga mogerini nije odmah informisala, ali jeste kasnije, kada je i navela kako EU ceni ulogu Rusije.\n"To je dobro jer potvrđuje da ipak mora da se raspravi i da će biti važna uloga naših prijateljskih zemalja, Rusije i Kine", naveo je Dačić.\nOn je dodao da to ne znači da će doći do promene formata dijaloga Beoigrada i Prištine, a ukoliko ima nagoveštaja da će doći do pozitivnog efekta, onda je moguće da u smislu organizacije svi budu uključeni.\n"SAD svakako učestvuju od samog početka, Rusija ne, to je ono što je loše i što mi zameramo, ali Srbija je sama podnela zahtev da se dijalog prebaci u Brisel, ta odluka je bila loša jer ne učestvuju zemlje koje su nama naklonjene", rekao je Dačić.\nIdeju o uvođenju taksi izneli su Tačijevi ljudi, ne idealizovati ga zbog poziva da se ukinu\nDačić je kazao da predsednika Kosova Hašima Tačija zbog poziva da se ukinu takse za uvoz robe iz Srbije i Bosne i Hercegovine ne treba puno idealizovati, napominjući da su takse bila ideja Tačijevih najbližih saradnika.\n"(Enver) Hodžaj i (Kadri) Veselji su rekli da su njihove ideje bile uvođenje taksi od 100 odsto, a Veselji je Tačijev čovek. To je zajednička igra, u kojoj je moguće da će najviše posledica trpeti (Ramuš) Haradinaj", rekao je Dačić.\nMinistar je naveo i da SAD neće dozvoliti da Kosovo bude prepreka za postizanje trajnog rešenja, ali i da to što je Tači rekao nije signal da će takse i zaista da budu ukinute.\nU SPS nije bilo reči da li će ići u koaliciji ili samostalno na vanredne izbore\nPredsednik Socijalističke partije Srbije (SPS) i ministar spoljnih poslova Ivica Dačić izjavio je danas da nije pristalica vanrednih izbora i da bi bilo bolje nastaviti s reformskim procesima, učiniti nešto da se trajno reši pitanje Kosova, nastaviti evropski put i jačanje spoljnopolitičke pozicije.\n"To je mnogo bolje", rekao je Dačić za televiziju Prva ističući da su redovni izbori mnogo bolji za državu.\nOn je kazao da to da li će biti izbori zavisi od toga kakva će biti tema kojom ćemo se baviti Srbija poput teme Kosova.\nUpitan da li će SPS izaći samostalno na vanredne izbore ukoliko budu raspisani, Dačić je rekao da u SPS-u nije bilo reči o tome.\nkadri veselji /\nKim Džong Un nadgledao probu novog oružja Severne Koreje\nLider Severne Koreje Kim Džong Un nadgledao je u petak probu "novog oružja", javila je jutros severnokorejska zvanična agencija KCNA.\nDačić: Međunarodna zajednica ne reaguje na provokacije poput ove na Novom Brdu\nMinistar spoljnih poslova Ivica Dačić izjavio je danas da Srbija može da alarmira međunarodnu zajednicu povodom isticanja zastave Kosova na tvrđavi Novo Brdo, ali da je problem što ona...\nDirektor Kancelarije za Kosovo i Metohiju Marko Đurić kazao je danas povodom isticanja kosovske zastave na srednjovekovnoj tvrđavi Novo Brdo da ta tvrđava nikada neće biti...


Stanovi na meti provalnika | Glas javnosti\nponedeljak 22. jul 2013.\nPočetna > Beograd > Stanovi na meti provalnika\nStanovi na meti provalnika\nBEOGRAD - Oni koji su odlučili da otputuju negde na odmor, osim brige o novcu, smeštaju, dokumentima, moraju da povedu računa i o tome šta ostavljaju u stanu.\nTokom letnjih meseci na meti lopova u Beogradu budu i četiri stana dnevno. Provale spadaju u najčešća krivična dela na svetu. Na osnovu dosadašnjih iskustava pokazalo se da žrtva može biti bilo ko.\nDok građani razmišljaju o tome kako da napune kofere za letovanje, provalnici prave taktiku kako da im isprazne stanove. Biraju one koji su slabije obezbeđeni. Naša sagovornica nije primetila ništa neobično u stanu kada se vratila sa službenog puta.\nUkoliko zateknete provalnika na delu, ne rizikujte i pozovite policiju. Prema krivičnom zakonu, provalnicima je zaprećena kazna od jedne do 10 godina zatvora.\nSkraćene linije 40 i 41, izmene na linijama 78, 47 i 48\nTramvajdžija povređen u tuči kod Delta sitija


Prezentacija SHE LEADS projekta u Ljubljani – Planinarski klub Tara\nPrezentacija SHE LEADS projekta u Ljubljani\nBy Planinarski klub TaraPublished On: 16/05/2022Categories: She leads aktuelno327 wordsViews: 90\nU okviru akcije Slovenije planinari, KPD Hej, gremo naprej zajedno sa PD Iskra iz Ljubljane organizovali su zajedničku planinarsku akciju. U okviru ovog jednodnevnog druženja planinari su prešli zanimljivu kružnu turu. Početna tačka pešačenja bila je Lavrica, onda je usledio Šeparjev hrib pa poseta domaćinstvu Lisičje. Nakon odmora, prezentacije starih zanata i gastronomskog uživanja tura je nastavljwna do Molnike i dalje do sela Orlika i novog vidikovca. Posle osveženja i lepog pogleda planinari su se vratili na početnu tačku i nastavili autobusom dalje do konaka Sostra.\nU konaku je izvršena prezentacija Erasmus + Sport projekta SHE LEADS, koji KPD Hej, gremo naprej realizuje zajedno sa PK Tara Bajina Bašta (SRB) i Asocijacijom MALIK sa Sardinije. Učesnicima ture predstavljen je projekat , postignuti rezultati i podeljen je promotivni materijal. Planinari su bili oduševljeni samom idejom projekta i postavili su dosta pitanja.\nNa ovom planinarskom druženju učestvovala su ukupno 94 planinara iz oba planinarska društva.


Izabrano novo rukovodstvo Unije studenata | Palelive.com\nPočetna Regija Istočno Sarajevo Izabrano novo rukovodstvo Unije studenata\nISTOČNO SARAJEVO – Novoizabrani predsjednik Unije studenata Republike Srpske Predrag Govedarica izjavio je da su studenti u Srpskoj jedinstveni, da nema podjela između Banjaluke i Istočnog Sarajeva, te da od Vlade zahtijevaju održavanje tematske sjednice kako bi se rješavali problemi u visokom obrazovanju.\nGovedarica je rekao da je danas na sjednici Skupštine Unije studenata Srpske u Istočnom Sarajevu zaključeno da studenti ne traže ostavku ministra obrazovanja Srpske Gorana Mutabdžije, koji je na toj funkciji tek tri mjeseca.\n“Ministru trebamo pružiti šansu, jer su pred njim veliki zadaci koje će ispunjavati i rješavati zajedno sa nama”, rekao je Govedarica.\nOn je zahvalio dosadašnjem predsjedniku Unije studenata Srpske Nikoli Dronjku na dosadašnjem angažmanu.\n“Imamo plan i program koji je usvojen i biće u nekim elementima različit od onoga što je radio moj prethodnik, a ima i istih elemenata. Fokus će biti studentski standard, izgradnja studentskih domova na području Pala, Lukavice i Foče i, naravno, četvrtog paviljona Studentskog centra u Banjaluci”, rekao je Govedarica novinarima.\nDosadašnji predsjednik Unije studenata izrazio je zadovoljstvo zbog jedinstva studenata u Srpskoj, ističući da svi studenti znaju da je Republika Srpska nastala na Palama, a da odrasta u Banjaluci i da nema nikakvih podjela.\nDronjak je odbacio optužbe da su za vrijeme njegovog predsjedavanja bili zapostavljeni studenti u Istočnom Sarajevu, poželivši srećan rad novoizabranom rukovodstvu Unije studenata Republike Srpske.\nPredsjednik Studentskog parlamenta banjalučkog Univerziteta Mladen Amović rekao je da će se u narednom periodu insistirati na pitanju zdravstvene zaštite studenata i pitanju odnosa javnih i privatnih visokoškolskih ustanova.\n“Posebno ćemo insistirati na zauzimanju stava o pitanju kvaliteta izvođenja nastave na javnim i na privatnim visokoškolskim ustanovama”, rekao je Amović.\nPredsjednik Studentskog parlamenta Univerziteta u Istočnom Sarajevu Aleksandar Glavaš rekao je da se u narednom periodu posebna pažnja treba posvetiti stipendiranju, zapošljavanju i zaštiti javnih univerzieta.\n“U Srpskoj imamo 43.000 studenata, od toga je 9.000 sa privatnih visokoškolskih ustanova. Ali, kada se pogleda struktura stipendiranja vidi se da je daleko veći broj onih studenata sa privatnih visokoškolskih ustanova nego sa javnih. Jedna od stvari na kojima ćemo istrajavati jeste radno stipendiradnje”, rekao je Glavaš.\nOn je istakao da je zaključak Unije studenata da bi tematska sjednica Vlade Srpske na kojoj bi bila razmatrana ova pitanja trebalo da bude održana u narednih 15 dana, kako bi se na vrijeme počelo sa rješavanjima gorućih pitanja koja muče studente.\nPrethodni članakFinalisti turnira Kladionica “Astra” i “Ekonomik” Sokolac\nNaredni članakKladionica “Astra” pobjednik Turnira u malom fudbalu “Pale 2013”


Grad Pirot - Vladan Vasić : Studijska poseta, prilika za dobru praksu\nVladan Vasić : Studijska poseta, prilika za dobru praksu\nU okviru programa „Podrška lokalnim samoupravama u Srbiji u procesu evropskih integracija“ koji finansira Kraljevina Švedska, u toku je studijska poseta članova Predsedništva SKGO Švedskoj asocijaciji lokalnih vlasti i regiona. Vladan Vasić, predsednik opštine Pirot kaže da je cilj ove posete upoznavanje sa načinom i funkcionisanjem lokalnih vlast i Švedske, ulogom koju lokalni nivo vlasti ima i uslugama koje pruža građanima. Takođe, članovi Predsedništva SKGO biće detaljnije upoznati sa evropskim integracijama i uticajem koje procesi pridruživanja imaju na lokalnu samoupravu, kao i sa postignućima u oblast i rodne ravnopravnosti.\n- Važan segment posete biće posvećen načinu i funkcionisanju same asocijacije lokalnih vlasti Švedske, njenoj organizaciji i funkcijama koje obavlja, kao i načinu saradnje sa centralnim vlastima. Praktične informacije dobili smo na sastanku sa predsednicom Gradskog veća Stokholma, a posetićemo i druge opštine u Stokholmu, kaže za Plus radio i Portal Plus online, predsednik Opštine Pirot.\nU studijskoj poseti Švedskoj učestvuju članoviPredsedništva SKGO: predsednik SKGO i gradonačelnik Niša ZoranPerišić, visoki predstavnici grada Beograda, gradonačelnik Kruševca Dragi Nestorović, gradonačelnik Valjeva Stanko Terzić, gradonačelnik Novog Pazara Meho Mahmutović, gradonačelnik Leskovca Goran Cvetanović, predsednik opštine Paraćin Saša Paunović, predsednik opštine Pirot Vladan Vasić, predsednik opštine Aleksandrovac Jugoslav Stajkovac, predsednica opštine Bačka Topola Melinda Kokai-Mernjak, predsednik opštine Beočin Bogdan Cvejić, predsednik beogradske opštine Vračar Branimir Kuzmanović i predsednik gradske opštine Mladenovac Dejan Čokić.\nVladan Vasić kaže da je danas na programu sesija posvećena načinu finansiranja lokalnih samouprava.\nNajveće rashode švedske opštine imaju u cilju zbrinjavanja starijih osoba, troškovi predškolskog i osnovnog obrazovanja su takodje finansirani iz budzeta opština. Škole su obavezne da nastavu organizuju na jezicima svih nacionalnosti pa tako postoji škola koja nastavu organizuje na 149 jezika.\nOpstine 80 % prihoda obezbedjuju samostalno ( porezi, doprinosi, takse, sopstveni prihodi opština), a 20% dolazi od transfera\n20 % ukupnog prihoda opština potroši na brigu o starima…\nKako iz Švedske javlja za Plus radio i Portal Plus online, Vladimir Jovanović, PR Stalne konferencije gradova i opština Srbije, gostima iz Srbije govorio je i Hakan Gustafson (direktor SKL internacional- kćerka kompanija svedskog saveza gradova i opština) o značaju učešća Stalne konferencije gradova i opština-SKGO u procesu pristupanja Srbije EU.\nCilj Programa Podrške lokalnim samoupravama u Srbiji u procesu EU integracija (program koji finansira Kraljevina Švedska, a u okviru koga je poseta organizovana) je da SKGO bude partner Vladi u procesu pregovora 21 pregovaračko poglavlje se odnosi na LS i zato je važno da se lokalne samouprave uključe u proces. Pripremljeno je nekoliko analiza koje se odnose na pregovaračka poglavlja koje bi trebalo da posluže kao oslonac LS tokom procesa pridruživanja ali i o uticaju koji pridruživanje ima na gradove i opštine, pre svega zato što se preko 60% propisa EU odnosi upravo na LS.\nStudijska poseta članova Predsedništva SKGO Švedskoj u celosti je finansirana sredstvima programa “Podrška lokalnim samoupravama u Srbiji u procesu evropskih integracija“ koji finansira Kraljevina Švedska.


Slovenija: Oporba u kampanju s temom "izbrisanih" - Vijesti - Index.hr\nSlovenija: Oporba u kampanju s temom "izbrisanih"\nPITANJE "izbrisanih neslovenaca", koje je ovog proljeća dominiralo slovenskom političkom scenom, opet je aktualizirano pred skorašnje parlamentarne izbore prijedlogom oporbenih stranaka da se donese poseban ustavni zakon o tom pitanju.\nDvadesetpet zastupnika oporbenih stranaka desnog centra u parlament je u srijedu dalo prijedlog ustavnog zakona o kriterijima za vraćanje stalnog prebivališta u Sloveniji neslovencima koji su 1992. izbrisani iz registra stanovnika jer nisu zatražili ili nisu dobili državljanstvo.\nKako je rečeno u obrazloženju zakona, riječ je o ljudima koji se nisu odazvali pozivu slovenskog predsjednika da prime slovensko državljanstvo, a retroaktivno vraćanje njihova domicila u Sloveniji bilo bi moguće samo ako dokažu da su počinjene nepravilnosti u postupku.\nNa referendumu održanom ovoga proljeća 95 posto sudionika referenduma glasovalo je protiv prijedloga zakona koji je dala vlada premijera Antona Ropa da se izbrisanima njihov status regulira retroaktivnim upisom.\nRopova koalicija ocijenila je u srijedu da je najnoviji prijedlog ustavnog zakona pokušaj desnice da iznudi još jednu izvanrednu sjednicu pred parlamentarne izbore koji će se održati 3. listopada. Stranke u vladi tvrde da sjednica, koja će se održati idućeg utorka i na kojoj će se raspravljati o interpelaciji stranaka oporbe protiv vlade, treba biti zadnja sjednica jer nakon toga počinje zakonom predviđena jednomjesečna predizborna kampanja.


Ovogodišnji 63. Međunarodni sajam knjiga održaće se od 21. do 28. oktobra 2018. na Beogradskom sajmu.\nDržava – počasni gost ovogodišnjeg Međunarodnog sajma knjiga biće Kraljevina Maroko.\nNezavisno udruženje novinara Srbije, kao i ranijih godina, obezbediće akreditace za svoje članove – novinare frilensere koji žele da izveštavaju sa 63. Međunarodnog sajma knjiga.\nZainteresovani članovi NUNS-a u prijavi za akreditaciju treba da navedu ime i prezime, broj telefona, e-mail i naziv redakcije sa kojom sarađuju. Prijave slati na adresu: sekretar@nuns.rs najkasnije do srede 10. oktobra 2018.\nZa više informacija o Međunarodnom sajmu knjiga www.beogradskisajamknjiga.com\nNUNS Sajam knjiga\n← Nerazumljiv jezik u vestima (VIDEO)\nAmal Kluni traži od premijerke Mjanmara da oslobodi novinare →


Potpisan ugovor o realizaciji projekta sanacije puta Cvilin - Kožetin - Avaz\nFOČA Stječu se uvjeti za bolje iskorištavanje turističkih potencijala\nPotpisan ugovor o realizaciji projekta sanacije puta Cvilin - Kožetin Projekt duže vrijeme kandidiran od lokalne zajednice\nPremijer Bosansko-podrinjskog kantona (BPK) Goražde Emir Oković i načelnik općine Foča u FBiH Zijad Kunovac danas su potpisali ugovor o realizaciji projekta sanacije i asfaltiranja putne komunikacije Cvilin - Kožetin.\nProjekt vrijedan 99.000 KM najvećim dijelom finansira Federalno ministarstvo za izbjegla i raseljena lica, a dio sredstava osigurala je i Kantonalna vlada.\nPrema riječima premijera Okovića, potpisivanjem ugovora stekli su se uvjeti za početak dugoočekivanog projekta koji je od velikog značaja posebno za stanovnike na desnoj obali Drine u općini Foča u Federaciji BiH.\nSanaciju i asfaltiranje putne komunikacije Cvilin - Kožetin sa 70.000 KM finansirat će Federalno ministarstvo za izbjegle i raseljene osobe, dok će Kantonalna vlada, koja je aplicirala s ovim projektom prema Federalnoj vladi, izdvojiti 29.000 KM.\n- To je projekt koji je duže vrijeme kandidiran od lokalne zajednice i stanovništva koje gravitira u tom dijelu općine. Drago mi je da smo ove aktivnosti uspjeli dovesti do same realizacije i vjerujem da će radovi koji će ubrzo početi biti okončani do rane jeseni, a podrazumijevaju sanaciju i asfaltiranje puta u dužini od jednog kilometra - kazao je premijer BPK Goražde.\nU općini Foča u FBiH zadovoljni su što su viši nivoi vlasti prepoznali značaj ovog projekta na koji, kako ističu, stanovnici čekaju već godinama.\n- Zahvaljujemo i Kantonalnoj i Vladi Federacije na podršci ovom projektu koji je od velike važnosti posebno za stanovnike u tom dijelu općine. Na ovaj način stječu se i uvjeti za bolje iskorištavanje turističkih potencijala, posebno rijeke Drine, i vjerujem da ćemo, u saradnji s Gradom Goraždem, nastaviti ovaj projekt, kako bi dvije lokalne zajednice bile povezane kvalitetnom putnom komunikacijom sve do naselja Osanica - kazao je Zijad Kunovac.\nPodsjetio je da je do sada asfaltirano oko tri km putne komunikacije na desnoj obali te da je preostalo još toliko kako bi naselja u tom dijelu bila povezana kvalitetnom putnom komunikacijom. Poslovi sanacije i asfaltiranja dionice Cvilin - Kožetin povjereni su goraždanskoj firmi "Okac“ koja bi s radovima trebala početi u narednih desetak dana.\nEmir Oković Cvilin-Kožetin Općina Foča Ugovor o sanaciji Okac\nRaskol u SDA Goražde: Premijer BPK Oković odustao od kantonalne liste\nZbog odluka Federalne vlade BPK na rubu kolapsa\nPokušaj brisanja BPK Goražde


Bajden: Slanje američke vojske u Ukrajinu „nije na stolu“ - Politički.rs\nAmerički predsednik Džozef Bajden rekao je danas da je upozorio ruskog predsednika Vladimira Putina da će se Moskva suočiti sa teškim ekonomskim posledicama ako pokuša da napadne Ukrajinu, ali je obećao skori sastanak Rusije i NATO saveznika kako bi se rešila zabrinutost Kremlja zbog širenja NATO-a. Bajden je rekao da je bio “veoma otvoren” sa Putinom tokom jučerašnjeg razgovora.\n„Uveren sam da je shvatio moju poruku“, rekao je Bajden u Beloj kući pre polaska za Kanzas Siti.\nNa pitanje novinara da li je će uključiti američku vojsku na terenu kako bi zaustavili Rusiju, Bajden je rekao da ta opcija „nije na stolu“, i da se obaveza SAD da štite NATO saveznike ne odnosi na Ukrajinu, koja nije u atlantskom vojnom savezu.\nBajden je rekao da bi SAD, njeni saveznici i Rusija trebalo da sednu za sto i razgovaraju o pritužbama Moskve u vezi sa širenjem NATO-a.\n„Nadamo se da ćemo do petka moći da najavimo sastanak na višem nivou, najmanje četiri velike članice NATO-a sa Rusijom kako bismo razgovarali o zabrinutosti Rusije zbog širenja NATO i šta možemo da učinimo kako bi smanjili temperaturu duž istočnog fronta (u Ukrajini)“, rekao je Bajden.\nPutin je obećao da će Moskva za nekoliko dana uputiti SAD svoje predloge o rešavanju bezbednosnih pitanja. On je ponovio da ne planira napad na Ukrajinu, ali je rekao da Moskva ne može ostati ravnodušna prema mogućem širenju NATO-a.\nTagged: DŽOZEF BAJDEN, RUSIJA, SAD, UKRAJINA, VOJSKA SAD


Četvrtina svetskog zemljišta je u velikoj meri uništena, i taj trend mora biti promenjen kako bi se nahranilo svetsko stanovništvo, koje je u stalnom porastu, rezultati su prve studije UN o stanju svetskog zemljišta i izvora vode,\nobjavljene danas u Rimu.\nIzveštaj je pokazao da je 25 odsto svetskog zemljišta trenutno "u velikoj meri uništeno", jer je došlo do erozije tla, smanjenja izvora vode i gubitka biodiverziteta.\nJoš osam odsto je "umereno uništeno", dok je 36 odsto stabilno ili blago ugroženo, dok je samo na 10 odsto zemljišta došlo do "poboljšanja".\nPosebno su ugrožene zapadna Evropa, gde je intenzivna poljoprivredna proizvodnja dovela do zagađenja tla i podzemnih voda i rezultirala gubitkom biodiverziteta, zatim Himalaji, Andi, Etiopska visoravan i južna Afrika, gde je erozija tla udružena sa pojačanim intenzitetom poplava.\nDa bi se zadovoljile svetske potrebe za hranom, potrebno je intenzivirati poljoprivrednu proizvodnju na postojećim obradivim površinama, ocenjuje FAO u izveštaju pod nazivom "Stanje svetskog zemljišta i izvora vode za hranu i poljoprivredu".\nIzveštaj UN objavljen je danas kada počinje i dvonedeljni samit svetske organizacije o klimi u Durbanu, u Južnoj Africi, čiji je cilj da se izađe iz ćorsokaka u vezi sa smanjenjem svetske emisije ugljen-dioksida i drugih zagađivača.\nIzveštaj UN je, takođe, pokazao da svetski izvori vode postaju sve oskudniji i slaniji, dok su podzemne vode sve zagađenije pesticidima i drugim otrovima.


Skupština Beograda usvojila odluku o drugom rebalansu budžeta - Beograd - Dnevni list Danas\nPočetna » Beograd » Skupština Beograda usvojila odluku o drugom rebalansu budžeta\nSednica Skupštine grada Beograda o rebalansu budžeta\n0Piše: Beta/FoNet 28. septembra 2020. 12.17 Izmenjeno: 13.26\nZa predlog budžeta glasalo je 58 poslanika.\nZamenik gradonačelnika Goran Vesić rekao je da će gradske opštine iz budžeta grada dobiti pet milijardi dinara više nego 2012. godine kada je gradonačelnik bio Dragan Đilas.\n„Raspodela možda nije idealna, ali se investicije nastavljaju“, rekao je Vesić.\nDodao je da nije tačno da neće biti izgrađena kanalizacija u Borči ili autobuske stanice „kako tvrde neki genijalci“.\nVesić je kazao da je obezbeđen novac da investucije budu deset puta veće nego 2012. godine.\n„Zašto Đilas nije uradio interceptor za prečišćavanje otpadnih voda Beograda koje se na 100 mesta direktno ulivaju u reke i izliju 60.000 olimpijskih bazena vode“, rekao je Vesić.\nOn je rekao da će ove godine biti završena obilaznica oko Beograda i da će se graditi magistralni vodovod od Makiša do Mladenovca.\nVesić je rekao da su finansije grada strabilne, da se gradska vlast ponaša odgovorno i nije se zadužila u ovoj godini, ali da je neke investicije pomerila za sledeću godinu.\nOn je na sednici Skupštine grada na kojoj se raspravlja o predlogu novog rebalansa ovogodišnjeg budžeta rekao danas da su prihodi budžeta smanjeni 15 do 16 odsto zbog odlaganja plaćanja poreza i doprinosa po odluci Vlade Srbije, usled epidemije, od kojih gradskoj kasi pripadalo 66 odsto.\nPrema prelogu rebalansa budžet grada Beograda iznosiće 110 milijardi dinara, dok su 12,9 milijardi dinara opštinski budžeti.\n„Stopa nezaposlenosti u gradu u julu je bila 8,1 odsto, kao i u martu, a to znači da smo očuvali radna mesta“, rekao je.\nDodao je da je ove godine grad morao da pokaže solidarnost, a da će sledeće godine biti više para u budžetu od poreza i doprinosa.\nDrugi razlog za rebalans je prema njegovim rečima odluka grada da se ne zadužuju, ali da redovno plaća sve dospele rate kredita u ukupnom iznosu od 38 miliona evra, među kojima su najveće obaveze po osnovu kredita za izgradnju mosta na Adi.\nVesić je rekao da je sada u izgradnji šest vrtića i da će biti raspisan tender za izgradnju još pet za oko boravak oko 3.000 dece.\nOn je istakao da je sada u beogradskim vrtićima više od 70 odsto dece, odnosno 73.000, a 2012. godine bilo ih je 49.000.\n„U julu je prosečna plata u Beogradu bila 628 evra, a 2012. je iznosla je 452 evra, što znači da je povećana 176 evra ili 40 odsto“, rekao je Vesić i dodao da je sada zaposleno oko 750.000 ljudi, a 2012. godine 558.000, kao i da je broj preduzetnika povećan za 20.000.\nVesić je istakao da bez obzira na smanjene prihoda gradske kase u odnosu originalni budžet, kada je iznosio oko 143 milijarde dinara, neće biti smanjena socijalna davanja kao ni subvencije obdaništima i dotacije komunalnim preduzećima.\nSednica Skupšine grada Beograda održana je u Centru „Sava“, a na dnevnom redu je bio predlog novog rebalansa ovogodišnjeg budžeta.\nObornici su usvojili odluku o prestanku mandata Radetu Petroviću, Gordani Mišev i Darku Ćebiću sa izborne liste „Aleksandar Vučić – Zato što volimo Beograd“ i Nikoli Jovanoviću sa izborne liste „Dragan Đilas – Beograd odlučuje, ljudi pobeđuju“.\nTakođe, danas su potvrđeni mandati odbornicima Darku Simiću, Željku Klariću, Tatjani Benak i Vladimiru Obradoviću sa izborne liste Aleksandar Vučić-Zato što volimo Beograd.\nPotvrđeni su mandati i Milošu Markoviću i Aleksandri Karović sa izborne liste SPS-JS i Bogdanu Stojanoviću sa izborne liste Dragan Đilas -Beograd odlučuje, ljudi pobeđuju.\nNikodijević: Građani da budu ponosni kako je Beograd dočekao ekonomsku krizu\nPredsednik Skupštine grada Nikola Nikodijević izjavio je danas da građani mogu da budu ponosni na to kako je grad dočekao tešku ekonomsku krizu izazvanu kovidom-19, prenosi Beoinfo.\nNikodijević je za TV Prva rekao da se Beogradom upravlja domaćinski i da je rebalans budžeta grada, koji je na dnevnom redu današnje sednice gradskog parlamenta, „više prepakivanje sredstava unutar sekretarijata nego što ima veze sa povećanjem ili smanjenjem prihoda“.\nTo, prema njegovim rečima, znači da su prihodi „dobro planirani i da se dobro upravljalo efektima krize“.\nNikodijević je rekao da prema rebalansu Beograd ima 850 miliona dinara prihoda više, što, objasnio je, ukazuje na to da su gradske vlasti „dobro planirale“.\nGoran Vesić, rebalans budzeta, sednica, Skupština grada Beograda\nSkupština Beograda 30. novembra o novoj autobuskoj stanici i zaštiti Kalemegdana\nKoronom zaraženo 153 vozača GSP-a, 3,1 odsto od ukupnog broja


Izvršni odbor Narodne banke Srbije odlučio je na današnjoj sednici da referentnu kamatnu stopu smanji na 2,75%.\nNakon razmatranja aktuelnih domaćih i međunarodnih ekonomskih kretanja i očekivanja za naredni period, Izvršni odbor je zaključio da su se stekli uslovi da referentna kamatna stopa bude smanjena na novi najniži nivo u režimu ciljanja inflacije (2,75%), čime se dodatno podržava privredni rast.\nInflacija je čvrsto pod kontrolom šestu godinu zaredom, pri čemu je, u skladu s najavama Izvršnog odbora, u maju smanjena na 2,2% na međugodišnjem nivou. Izvršni odbor je istakao da će inflacija nastaviti da se kreće u granicama cilja – najverovatnije u donjem delu ciljanog raspona do kraja ove i tokom naredne godine, navodi se u saopštenju Narodne banke Srbije.\nNa niske inflatorne pritiske ukazuje i dalje niska i stabilna bazna inflacija, kao i inflaciona očekivanja finansijskog sektora i privrede, koja su tokom juna dodatno smanjena i nalaze se ispod centralne vrednosti cilja.\nKretanja u međunarodnom okruženju karakterišu sporiji privredni rast i inflacija niža od očekivane, zbog čega su Evropska centralna banka i Sistem federalnih rezervi najpre najavili sporije povećanje svojih ključnih kamatnih stopa, da bi nakon toga postala sve izvesnija mogućnost novog ciklusa ublažavanja njihovih monetarnih politika.\nEvropska centralna banka je produžila period tokom kojeg neće menjati svoje ključne kamatne stope (bar do sredine 2020. godine), a najavila je i druge mere za ublažavanje monetarne politike. Takođe, Sistem federalnih rezervi od decembra prošle godine nije povećavao raspon referentne kamatne stope, a sve su veća očekivanja tržišta da će osnovna kamatna stopa Sistema federalnih rezervi biti smanjena do kraja godine.\nSporija normalizacija ili novi ciklus ublažavanja monetarnih politika vodećih centralnih banaka trebalo bi pozitivno da se odraze na uslove na međunarodnom finansijskom tržištu i na tokove kapitala prema zemljama u usponu. Pored toga, cena nafte na svetskom tržištu je smanjena, a prema fjučersima, očekuje se da će se ona oko tog nivoa kretati i krajem godine, dodaje se u saoptenju NBS.\nIzvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži i povoljnim makroekonomskim izgledima za naredni period. Kao i u prethodne dve godine, javne finansije su u suficitu i u pet meseci ove godine, a deficit tekućeg računa platnog bilansa pokriven je u punoj meri neto prilivom stranih direktnih investicija.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 8. avgusta, zaključuje se u saopštenju Narodne banke Srbije.\nFormiranje mreže Žene u ruralnom razvoju (1951)\nMajčinstvo ženama utiče na karijeru, a ekonomisti su sada izračunali i koliko (1548)\nNovi minimalac 32.000 dinara?\nEU daje 2,5 miliona evra preduzećima u 99 gradova i opština\nNeophodne konkretne mere na usklađivanju rada i roditeljstva


RTCG - Radio Televizija Crne Gore - Nacionalni javni servis :: Društvo :: Crnogorskim studentima biće omogućeno stažiranje u NATO-u\n11. 11. 2019. 17:22 >> 17:19 0\nCrnogorskim studentima biće omogućeno da stažiraju u NATO-u, saopšteno je iz Ministarstva odbrane.\nGeneralni direktor Direktorata za ljudske resurse Mihailo Volkov, sastao se u Briselu sa zamjenikom pomoćnika generalnog sekretara NATO za ljudske resurse, Patrikom Bilo-Duranom i specijalnom predstavnicom generalnog sekretara za žene, mir i bezbjednost Kler Hatčinson.\nVolkov je sa Bilo-Duranom razgovarao na temu mogućnosti zaposlenja civila u okviru NATO i istakao da su za crnogorske građane, pored mnogobrojnih prednosti članstva, "otvorena vrata" i za posao u toj organizaciji.\nOn je kazao da je značajno i stažiranje mladih, kroz koje stiču nova znanja i vještine koje mogu iskoristiti za sopstveni napredak, ali i izgradnju cjelokupne zajednice.\n"Zaključeno je da bi organizacija studijskih posjeta crnogorskih srednjoškolaca NATO-u doprinijela boljem razumijevanju organizacije kod mladih, ali i povećanju stepena informisanosti o mogućnostima koje su otvorene crnogorskim članstvom u Alijansi", kaže se u saopštenju.\nMinistarstvo odbrane će, kako se navodi, u narednom periodu, aktivno promovisati mogućnosti i prednosti stažiranja crnogorskih studenata u NATO-u.\nVolkov je, na sastanku sa Hatčinson, istakao da Ministarstvo odbrane posvećuje pažnju primjeni politike rodne ravnopravnosti i Rezolucije 1325 Savjeta bezbjednosti UN-a.\n"To potvrđuje i pozicija savjetnika Vrhovnog komandanta Savezničkih snaga za pitanja rodne ravnopravnosti, koju je Ministarstvo odbrane popunilo u okviru NATO komandne strukture", kaže se u saopštenju.\nStudenti Ministarstvo odbrane CG\nKonkurs za obrazovanje kadeta u Turskoj